Argibideak parte hartzeko - Eunate BHI - Erasmus + 2016-18\nEUNATE-FINLANDIA TRUKAKETA 2017-18 (1. Batxilergoa)\nFINLANDIAREKIN TRUKAKETA ERASMUS+ KA2 [castellano]\nEuropako instituzioek Erasmus+ KA2 proiektu bat onartu ziguten iaz eta indarrean egongo da 2018ko ekaina arte. Proiektua Finlandiako Joensuun Lyseon Lukio ikastetxearekin batera burutzen ari gara. Proiektua onartzeak Europak Erasmus+ programa barruan dirulaguntza ematen digula ekartzen du eta diru horrekin burutu behar diren jarduera eta ekintzez gain, ikasle trukaketa sartzen da.\nProiektuak For active and global citizenship-against youth social exclusion (Hiritartasun orokor eta eraginkor baten alde -gaztediaren gizarte bazterketaren aurka) izena du eta Batxilergo 1. mailako ikasleekin egiten ari gara.\nProiektu honetan parte hartzea oso interesgarria izango da, baina lan konpromiso sendoa eta seriotasuna eskatzen du ikasleen partetik. Gurasoek, beste aldetik, konpromiso bat ere hartu behar dute: haien etxeetan aste betez Finlandiako ikasle bat izan. Horren truke, beste gauzen artean, ikasleak parte hartuko du trukaketa batean Finlandiara bidaiatuz eta hango eskola sistema eta bizimodua ezagutuz aste betez; gainera ingelesa praktikatzeko aukera bikaina izango du proiektuaren hizkuntza delako.\nProiektu honen helburuak honako hauek dira:\nProiektuaren gaiaren inguruko ekintzak burutzea eta lortzen diren emaitzak trukatzea Europa mailan.\nIngelesa hizkuntzaren mintza praktika sakona egiteko aukera izatea.\nIkasleen arteko elkarbizitza eta harremanak bultzatzea, bai beren ikaskideekin, baita beste lurralde bateko eta beste familietako kideekin ere. Elkartrukean parte hartuko duten ikasleen arteko komunikazioa indartzea.\nEuropako beste lurraldeak, kultura eta bizimodua ezagutzea eta gurea dena ezagutaraztea.\nProiektu honen kostua familientzat 200 euro ingurukoa izango da, hegaldia, txangoak eta abar Europako dirulaguntzarekin ordainduko delako gehien bat. Honi buruz, informazio zehatzagoa emango dizuegu familiekin egingo ditugun bileretan.\nTrukaketan parte hartu nahi baduzu, bi formulario bete behar dira. Lehenengoa, datu pertsonalekin: 1.FORMULARIOA\nBigarrenean bost galdera daude proiektuari buruzkoak. Oso garrantzitsua da ongi betetzea: 2. FORMULARIOA\nFORMULARIOAK BETETZEKO AZKEN DATA: 2017ko UZTAILAK 31\nFormularioa bete duten ikasleen zerrenda


Komunetako artea krisian — Gaztezulo\nKomunetako artea krisian\nKomunetako artea krisian https://www.gaztezulo.eus/albisteak/komunetako-artea-krisian https://www.gaztezulo.eus/albisteak/komunetako-artea-krisian/@@download/image/40p21-2.jpg\nAlex Cabello/Alberto Elosegi\nGarai batean baino graffiti gutxiago ikus daitezke tabernetako komunetan. Hala ere, gazteon nahien erakusle izaten jarraitzen dute komunetako esaldiek eta mezuek.\nLarunbat gaueko ordu txikietan, afarian irentsitakoa gorputzetik atera nahi duenak, komunera joatea beste erremediorik ez du. Festaren etena dakar behar natural honek, baina kultura herrikoian murgiltzeko parada ere ematen du.\nTabernetako komunetan ez dugu etxeko bainugelan adina irakurgai topatuko: aldizkaririk ez, xanpu etiketarik ez\nHala ere, une berezi horretan babesten gaituzten hormetan, apika, hustuketa atseginagoa izaten lagunduko diguten graffitiak izango ditugu.\n68ko belaunaldiaren osteko kulturaren adierazpentzat hartzen dituzte graffitiak batzuek. Herriaren ahotsa dela diote besteek. Ziurrenik, analisia biak izango dira zuzenak, maila batean behintzat. Komunetako ateetan nahiz hormetan irakur daitezkeen graffitiak errealitatearen isla izan, badira.\nGehienetan, ez dute izenik, izenak ez baizik eta izanak egiten baititu berezi. GAZTETXULO, herriz herri, tabernaz taberna, ibili da arte herrikoi honen adierazpenen bila.\nGasteiz, Donostia, Bermeo eta Bilboko hamaika tabernatako komunetara sartu gara, eta mota eta gai guztietako esaldiz osatu dugu lagina.\nHizkuntzari dagokionez, tamalez, gaztelania da nagusi komunetako paretetan.\nBestalde, informazioa jasotzeko orduan, maiz belztasuna agertu zaigu aurrez aurre. Gure gogoetak izkiriatzeko traba jartzen digute; izan ere, ate gehienak beltzez margotuta daude!\nHala ere, beltzez margotuta ez daudenean ere, 'pintada' gutxi ikus daitezke, garai batean baino gutxiago, behinik behin. Akaso, gazteek ez dute jada zeresanik?\nGurekin berba egin duen soziologo baten iritziz, adierazpen mota honen beherakada ezin da ulertu gizartea bera aztertu gabe. Haren hitzetan, "gizartearen baloreak aldatu dira, eta horiekin esateko eta aldarrikatzeko moduak ere bai. Hortaz, gazteek irudimena eta sormena teknologia guneetarako uzten dute".\nDena dela, 'komun-mezuen' ale batzuk kausitu ahal dira gure komunetan, eta batzuk oso bitxiak. Hala, gehienetan umore kutsua darie. Bestela, ikusi zer topatu genuen Bermeoko taberna batean: "Jaiak bai, Chenoa ere bai". Eta ez pentsa hor bukatzen denik Chenoaren sukarra, abeslaria lehendakari izateko proposatzen duen idazki bat aurkitu dugu, Donostian.\nMusika da, hain zuzen, gairik aukeratuenetakoa. Musika talde berri zein zaharren izenak ez ezik, kanta batzuen izenburuak eta hitzak ere leitu daitezke. Hona hemen Gasteizko bi adibide: "¿Dónde estará mi carro?" edo "Zure begiek mintzen naute".\nMaitasunak ere tokia du komunetako mezu berezietan: "Txema maite zaitut", "Zure zain nago Jose". Eta zeresanik ez, sexuak: "Oheratu zaitez nirekin, maitea", "30-40 urte bitarteko gizona behar dut, sexu basatia praktikatzeko...". Azken hauetan telefono zenbakia utzi ohi dute egileek, badaezpada ere.\nArtearen adar guztietan bezala, politikak eta aldarrikapenak ere lekutxoa daukate komunetan. Bilbon, adibidez, kalamua legeztatzeko eskaera behin eta berriz irakur daiteke. Beste hainbeste Donostian ere. Eta 'txispatzea' aldarrikatzen dutenak ere ez dira falta: "Mistol gaindosia", "Garagardoa orain"\nEduki politikodun mezuak ere topatu ditugu: "AHT gelditu", "Gora emakumeen borroka", "EH askatu", "Leloa bazara, PP bozkatu"\nBatzuetan, eztabaida egiteko aukera dago, idatziek erantzuna izaten baitute sarritan.\nAtal berezi bat eskaini behar zaio komun-ontziari, izan ere, bertako estalkian edo inguruetan idazten duenik bada: "Ikusten ez duten begiek kaka zapaltzen dute", "Kaka egitea plazerra da, baina usaintzea\nEz izan zerria eta kateari eragin"\n. Ez pentsa, hala ere, grafittilari guztiek burura etortzen zaien lehendabiziko esaldia jartzen dutenik. Bada buruari ondo eragiten dionik ere. Hona hemen Donostian aurkitutako harribitxia: "Epaitegietako parafernalia ez dago kondenatua erruduna dela erakusteko egina, epaitegiaren errugabetasuna erakusteko baizik".


Bajoneta - Wikipedia, entziklopedia askea.\nKantonamendu canton of Mauvezin\n43°48′32″N 0°46′09″E / 43.8089°N 0.7692°E / 43.8089; 0.769243°48′32″N 0°46′09″E / 43.8089°N 0.7692°E / 43.8089; 0.7692\nBrugnens, Cadeilhan, Goutz, Monfort eta Saint-Brès\n52 (%47.7) 54 (%49.5)\nBajoneta (okzitanieraz Bajoneta, frantsesez eta ofizialki: Bajonnette) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 103 biztanle zituen.\n2007an Bajonnette udalerrian erroldatutako biztanleak 102 ziren. Familiak 36 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 12 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 50 etxebizitza zeuden, 40 familiaren etxebizitza nagusia ziren, 10 bigarren erresidentzia ziren eta 1 hutsik zegoen. Etxebizitza guzti hauek 50etxeak ziren. 40 etxebizitza nagusietatik 33 bere jabearen bizilekua ziren eta 7 alokairuan okupaturik zeuden; 3 etxek hitu gela zituzten, 11 etxek lau zituzten eta 26 etxek bost zituzten. 34 etxek euren parking plaza propioa zuten azpian. 21 etxetan ibilgailu bat zegoen eta 16 etxetan bat baino gehiago zituzten.\nBajonnette udalerriko biztanleria-piramidea 2009an .\n2007an lan egiteko adina zuten pertsonak 61 ziren, horien artean 49 aktiboak ziren eta 12 inaktiboak ziren. 49 pertsona aktiboetatik 43 lanean zeuden (26 gizon eta 17 emakume) eta 6 langabezian zeuden (3 gizon eta 3 emakume). 12 pertsona inaktiboetatik 4 erretiraturik zeuden, 6 ikasten zeuden eta 2 "bestelako inaktibo" gisa sailkaturik zeuden.\n2007an zeuden 4 komertzioetatik, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen eta 2 zerbitzu enpresak ziren.\n2000. urtean Bajonnette udalerrian 14 nekazaritza-ustiategi zeuden.\nCadeilhan (2,3 km)\nSaint-Brès (3,1 km)\nTaybosc (3,8 km)\nSainte-Gemme (4,0 km)\nBivès (4,1 km)\nBrugnens (4,6 km)\nPis (5,4 km)\nMaravat (5,9 km)\nBNF: 15255613f (data)


http://www.atelierfotografico.eu/community-service-essay/ community service essay\nBuy CodeGear RAD Studio 2007 Architect Eduki guztiak CC-by-sa 4.0 lizentziapean argitaratu dira kontrakoa adierazi ezean.\nKoniferoen basoetan onddo hau oso ugaria da, batzutan lurra estaltzeraino. Tamainaz nahiko txikia da, ale handienek 8 cm-tako pileoa izan baitezakete. kolore naranjak dira nagusi onddo honetan. Onddo honek zapore mikatza eta oso mami gutxi dauka. Espezie hau errez nahas daiteke ziza horiarekin Cantharellus cibarius, horregaitik da komenigarria ondo bereiztea.\nDeskribatzailea: (Wulfen:Fr.) Maire\nhttp://www.captainconso.com/what-is-a-research-paper-definition/ Tamaina txiki ertaineko onddoa da honako hau, txapelak 3-8 cm-tako diametroa izaten baitu. Ertza fina duen onddo hau gaztetan ganbila izaten da eta heltzen doan heinean beratu eta lautu egiten da, inbutu itxura hartuz. Ertza biribilkatua izaten du. Mami gutxiko onddoa izan harren hau gorringo frijituaren kolorea izaten du. Onddoa ukitzerakoan, daukan kutikula malutadun eta ilupadunak testura belusatua ematen dio.\nTamaina txikiko hanka garatzen duen onddoa da, hau orrien kolorekoa izaten delarik. Azpikaldea oso iluna edo beltza izaten da. Estipeak 2-5 x 1 cm izaten ditu eta zilindrikoa da. Ehundurari dagokionez trinkoa eta zuzena edo okerra izan daiteke.\nBoletales ordenako onddoa izan arren Paxilaceae familiako onddoak bezala ez dauka pororik eta hauen ordez orriak ditu. Orri hauek oso dekurrenteak dira eta bata bestearekiko oso estu aurkitzen dira. Orriak meheak badira ere mamitik errez bereizten dira. Txapeleko tonu bera daukate baina askoz ere biziago.\nZapore mikatzeko onddoa da, usaina apenaz dauka eta oso mami gutxi dauka. Mami hau biguna da eta koloreari dagokionez tonu zurbilenak kremak izaten dira eta intentsuenak hori laranjak.\nEsporada zuria izaten du eta esporak 5,5-7 x 3,5-5 mm-koak dira.\nGure basoetan ugarienetarikoa den espeziea da. Talde handiak eratuz hazten da koniferoez osaturiko basoetan, kasu batzuetan lurra guztiz estaltzeraino haz daitezke.\nUda hasietatik, udazkena bukatu arte aurki daitezke onddo hauen fruitu gorputzak.\nEz da onddo jangarria, ala ere sortzen dituen urdaileko arazoak txikiak direnez, liburu batzuetan jangarri eskastzat agertzen da. Zapore mikatza, mami gutxi eta intoxikazio arinak eragiten dituenez, guk ez jangarri bezala katalogatzen dugu .\nZiza horiarekin nahasten da askotan. Ala ere honen mamia askoz ere trinkoagoa da eta zapore bikaina dauka. Ziza horiak ez dauka orririk H. aurantiaca-k bezala. C. cibarius-ek tolesdurez osaturiko himenioforoa dauka\nEztabaida Zapo zizarekin ere nahastu daiteke eta honek urdaileko arazo larriak eragiten deitu. Onddo hau zizahori faltsuarekin alderatuz handiagoa da eta kolore biziagoa dauka. Omphallotus illudens onddoa lignikola da eta motzondoak eratuz hazten da hostozabalen basoetan.\nZapo ziza ( Omphalotus illudens )


Ayuntamiento de Lekeitio - LEKEITIOKO EUSKAL EZKONTZAK AURTEN 40 URTE BETETZEN DITU\nLEKEITIOKO EUSKAL EZKONTZAK AURTEN 40 URTE BETETZEN DITU\nGora Buru Kultur Elkarteak antolatzen duen Euskal Ezkontzak aurten 40 urte ospatzen ditu. Hori dela eta, aurten berezia izango da.\n*Uztailaren 15ean, ongo barikuan, Xabier Erkiziak "Idi- Burdiaren Oihartzuna" hitzaldia emango du Kulturetxean 19:30etan.\nXabier Erkizia (Lesaka, Nafarroa, 1975eko urriaren 27) ERTZ musika eta arte jaialdiaren sortzaile eta zuzendarietako bat da, Artelekuko Audiolab soinu laborategiko zuzendaria eta uncommon Sounds ikerketa proiektuaren bultzatzaileetako bat. Euskal Herriko soinu-mapa osatzen ari da, soinu berrien bilatzaile nekaezina den aldetik.\nMaiatzaren 28an, Xabierrek Gora Buru Kultur elkartearen idi gurdia Bilbora eraman zuen bere kaleetan zehar XIX. mendeko Bilboko ohiko eszena bat birsortzeko: idi-burdi karrankaria, kaleetatik kirrinka, hiriko soinu-marka bilakatuta.\nHitzaldian Lekeitioko Euskal Ezkontzan ateratzen den idi gurdiari buruz hitz egingo du besteak beste, gurdien soinuaren garrantziaz, beraien historiaz,...\n*Uztailaren 22an, barikuan, gurdia jantziko da eskolapean 19:30etan.\n* Uztailaren 23an, zapatuan, Euskal Ezkontzaren irteera 19:00etan Batzokitik plazarantz: orain arte domekaz izan da beti baina aurten zapatu arratsaldez irtengo da. Kalejiran Iturengo joaldunak, Itxaropena txistulariak taldea eta Alurr dantza taldea ere izango dira.\nEta egun berean 20:00etan plazan: Alurr dantza taldearen ikuskizuna egongo da.\n*Urriaren 8-15 Barandiaran Aretoan: Lekeitioko Euskal Ezkontzako argazki eta jantzien erakusketa ikusgarri izango da.


52°30′58″N 13°22′37″E / 52.5161°N 13.3769°E / 52.5161; 13.376952°30′58″N 13°22′37″E / 52.5161°N 13.3769°E / 52.5161; 13.3769\nAlemania eta Berlin, okupazio indarren mendeAldatu\n1961eko udan, harresi bat eraikitzeko asmoei buruzko zurrumurruak entzuten hasi ziren, eta Walter Ulbricht AEDko Estatu Kontseiluko buruak prentsaurreko bat eman zuen. Bi hilabetera, lanak hasiak ziren eta kamioien zarata etengabea zen Berlin ekialdean. Sektoreen arteko muga itxi eta iheslarien fluxua geldiarazi zuten. Aliatuen erantzunaren zain egon ziren biztanle asko, baina ez zen ezer gertatu. 1961eko abuztuaren 12tik 13rako gauean, aldez aurreko abisurik gabe, harresi osoa eraiki zen, "faxisten aurkako babes harresi" bat zela argudiatuz. Polizia sozialistak gogorki babesten zuen zona bat soilik geratu zen eraiki gabe eta Mendebaldeko Berlinen sartu ahal izateko sarrerak Armada Popular Nazionaleko soldaduek itxi zituzten. Aurrena arantzadun alanbre bat jarri zuten, baina berehala benetako harresi bat altxa zen. Horrek hiria fisikoki banatu zuen; Mendebaldeko Berlin inguratzen zuenez, mendebaldeko sektoreak "irla" bat bilakatu ziren AEDren barnean.\nBi zati alemaniarrak mugatzen zituen muga izatetik Europako Ekonomia Erkidegoaren (aurrerago Europar Batasuna bilakatu zena) eta Elkarren Laguntza Ekonomikorako Kontseiluaren, OTAN eta Varsoviako Itunaren, eta Gerra Hotzean aurka egiten ari ziren ideologia politikoen arteko muga izatera igaro zen. Berlingo harresiak, beraz, ekialdeko zatiko gobernuburuen mesede, langile eta atzerritar sozialisten ihes egitea saihestea izango zuen helburu, horiek isolatuz.\n1961etik 1989ra, 165 kilometroko harresiak Berlin bakartu eta Sobietar Batasunaren barruan kapitalismoaren uharte bilakatu zuen. Mundu bananduaren ikur bihurtu zen harresia. Muga itxi osteko hilabeteetan, jende asko saiatu zen beste aldera pasatzen. Bernauer Straben eraikinak mugaren erdian zeuden. Mendebaldera igarotzeko asmoz, leihoetatik salto egin zuen jende askok. Ihesaldien ondorioz, eraikinak hustu eta mendebaldeko leihoak itxi zituzten.\n1989ko maiatzean, Hungaria eta Austria arteko mugan txarrantxa kentzen hasi ziren. 13.000 pertsona baino gehiago mugitu ziren mugaldera irailean. Erregimen komunistaren kontrako protestak areagotu egin ziren Harresiaren azken hilabeteetan. Leipzigen, harresia jausi baino hilabete lehenago, 70.000 pertsonak segurtasun indarrei desafio egin zieten. Wir sind das Volk ("Gu herria gara") lelopean diktadurari beldurra galdu ziotela erakutsi zuten.\nAzken aldaketa 15 martxoa 2022(e)an, 18:22(e)tan\nOrriaren azken aldaketa: 15 martxoa 2022, 18:22.


Play jokoa Little Doll Online:\nZenbat panpina bat besterik ez da heroia duten hainbat esperimentu poised egin daiteke. Bildu zuen, nahiz eta gauza ezberdinak, bitxiak, trinkets, eta, gaur egun, ez da bakarrik eskudunak horiek jaso eta bere gainean jarri-bilduma erraldoi bat. Begira zer gertatu zen zurekin eta egiaztatu ahal izango du, dagoeneko prest egindako irudi eta jantzi dute? . Play jokoa Little Doll konektatuta.\nTekniko jokoa Little Doll ezaugarri\nGame Little Doll gehitu: 21.10.2013\nJokoa jokatzen: 110 aldiz\nBezalako jokoa Little Doll Jokoak\nDeskarga jokoa Little Doll\nEmbed Joko Little Doll zure web orrian:\nJokoaren txertatu Little Doll zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Little Doll, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Little Doll-rekin, baita ere, jokoa jokatu zen:


1000 ardatz bakarrekoa\nArdatz bakarreko birrintzeko makinak plastiko gogorra, tutuak, egurra, arbel elektronikoa eta abar txikitzeko erabiltzen dira. Ziur zauden kalitatea. Birrintzeko makina gisa, Patenteen Txinako gobernua lortu dugu 2013an.\n700 ardatz biko txikitzaile\nArdatz biko txikitzaileen makinak plastiko biguna, ehundutako poltsak, oihalak, hiriko zaborra, arbel elektronikoa eta abar txikitzeko erabiltzen dira. Ziur zauden kalitatea. Birrintzeko makina gisa, Patenteen Txinako gobernua lortu dugu 2013an.\n800 ardatz bikoitzeko trituratzailea\nardatz bakarreko trituratzailea\n630 ardatz biko txikitzaile\nArdatz bakarreko 700 txikitzaile\n630 ardatz bakarreko txikitzaile\n1200 ardatz biko txikitzaile\nPellet fabrikatzeko makinaren prozesuaren fluxua: garraiatzailea → lehengaien trinkotzailea (elikatzailea) → Extrusio sistema → Buruz burukoa eta abiadura handiko sarea trukatzeko sistema → ur eraztun sistema pelletizatzeko sistema / fideo motako pelletizazio sistema → deshidratatzeko makina → bahe bibratzailea → Aire haizagailua → Biltegiratzeko biltegia\n1. Garraiatzailea: PP PE filmak edo malutak trinkotzailea / elikagailura eraman. 2. PE film trinkotzailea: filma birrindu eta konprimitu, eta pelikula konprimituarekin estruktore sartu behartu, produkzio ahalmena altua eta egonkorra izan dadin.


Balantzea egiten: erresistentziak eta beste aukerak | Sustrai Erakuntza Fundazioa\nes 28 Uzt 2013 - Guaixe\nHala ere, gaurko hausnarketan beste iniziatiba batzuk txalotu nahi ditugu. Iniziatiba hauek ez diote erresistentziarik jartzen kapitalismoari, beste aukera batzuk ireki baizik. Gure etorkizuna positiboki eraikitzen eta ingurumenarekin oso lagungarriak direnak alegia.\nAtsegin ditugu bereziki kontsumo arduratsuan kokatzen diren jarduerak.\nAtsegin ditugu gure hondakinak gutxitzeko saiatzen diren kanpainak, berrerabiltzea eta birziklapena bultzatuz, atez ateko bilketa bereziak, hondakin organikoaren konpostajea barne, edo festetan edalontzi berrerabilgarrien erabilpena.\nAtsegin ditugu energia berriztagarriak erabiltzeko ahalmenak, adibidez Goiener edo Energia Gara kooperatiben bitartez, energia arloko multinazionalak gure diruarekin gehiago ez aberasteko.\nEta batez ere, atsegin ditugu bertako elikagaien ekoizpen ekologikoa bultzatzen dituzten proiektuak, kontsumo taldeen bitartez, Lugorri bezala adibidez.\nHiru adibide praktiko bakarrik dira, autogestioan, autonomian eta gizartearen indarrean aurreratzea ahalbidetzen dutenak, munduko eta bertako botere ekonomikoaren inposaketari aurre egiteko, botere politikoa ekonomikoaren menpe baitago.\n← Subiranotasun energetikoari buruzko hitzaldia Lakuntzan Nafarroako Abiadura Handiko Trenaren lanak legez kanpoko egoeran geratu dira →


Konpromisoa airera - Talaios Koop.\n2013-04-25 Gorka JulioKolaborazioak\nLerro hauek idazten ditudanean bere lan politikoagatik atxilotu nahi dituzten zortzi gazteak jendez inguraturik daude Donostiako Bulebarrean. Aske Gunea deitu dioten gunean, konpromisoaren piramidean eskalatzen ari den mugimendua sortzen ari da.\nBeste mugimendu batzuek izandako jarraipen komunikatiborik gabe, Interneteko sare sozialek maiz atxikimendurako joeratik haratago joatea posible dela erakusten ari dira bertan. Hedabide nagusien jarraipena itxaron gabe, bloga martxan jarri dute, baita blog horretara lotuta dauden Twitter (@askegunea) eta Facebook (http://facebook.com/askegunea/) kontuak ere. Zortzi auzipetuek eta haien gertuko komunitateak erakutsitako konpromiso izugarriak bultzaturik, sare horien bidez sortutako harremanak sendotuz eta zabalduz joan dira.\nInformazio zurrunbiloan, haiek sortutako bideo, argazki eta dokumentuak Internet zeharkatzen dute. Ez hori bakarrik, boluntarioen laguntzarekin, manifestua bost hizkuntzatara itzultzea lortu dute, eta ekintza laburtzen duen bideoa bederatzi hizkuntzatako azpidatziekin aurki daiteke.\nInternetetik kanpo ere komunikazioa gertukoa da, egiazkoa. Estetikoki globoekin egindako jokoek gertutasuna eta alaitasuna erakustea lortzen dute, alaitasuna eta konpromisoa, tentsioa eta zirrara nahasten diren atmosfera bat sortzeraino.\nZentsurarekin ere topo egin behar izan dute. Twitterren zituzten frantses, gaztelera eta ingeles kontuak blokeatu dizkiete arrazoirik gabe. Sare zentralizatu hauek erabaki hauek hartzeko duten erraztasun izugarrian eta teknologian, burujabe izatearen garrantzia nabarmendu besterik ez dute egiten.\nDenborak alde jokatzen du, geroz eta beranduago etorri orduan eta sare zabalagoa eta harreman indartsuagoak; gero eta konpromiso handiagoa. Interneteko konpromiso erakustaldiak klik, RT edo Like batera mugatu nahi dituzten garaiotan, gazte eta herritar hauek egindako saltoa handia da.\nHori baino ekarpen handiagoa ere egin dute, etengabe birsortzeko gaitasuna izan dezakeen borroka komunitarioaren eredu banatu bat garatuz. Donostian itzaliko balitz ere, edozein unean, espero ez duten tokian berriz sor daitekeena.\nTags: askegunea, bloga, Facebook, herriharresia, Lawrence, sarea, twitter, Wordpress


2009an Berria egunkariak BADOK.EUS ataria sortu zuen euskal musika ezagutzera emateko. Atari honetan talde edo bakarlarien biografiak ikus daitezke baita musika entzun ere. Azpimarratu behar da euskal musika, gainerako hizkuntzetan sortzen den musika bezala, eboluzionatzen joan dela eta gaur egun edozein musika estilo entzun daitekeela euskaraz.\nHoriek denak entzun daitezke BADOK plataforman.\nGaur egun, hauexek dira BADOKek eskaintzen dituen aukerak:\n• Euskal musikaren historia ezagutu daiteke XX. mendeko erdialdetik 90. hamarkadaren bukaerara.\n• Musikari eta taldeei buruzko informazioa, estiloen arabera edo alfabetikoki ordenatuta.\n• Euskal musikaren aktualitatea ezagutu daiteke albisteen, elkarrizketen edo erreportajeen bidez.\n• Eta garrantzitsuena musikari buruzko edozein euskarritan, musika entzuteko aukera da. BADOK atarian kantuak streaming bidez entzun daitezke (atal honetan ematen dira argibideak).\n• DUMBALA podcasta: Eneritz Furyak eta Jagoba Salvadorrek gidatutako podcasta. Hilean bi saio igotzen dituzte.\n• Aplikazioa eskura dago BADOK atariaz sakelako telefonoan edo tabletan gozatzeko.


Bermeotarra zuen amarengandiko ezizena - Ahotsak.eus\nBermeotarra zuen amarengandiko ezizena 'Agurtza Bermeo' bezala da ezaguna Ondarroan, bere ama bermeotarra zelako. Bere amaren izena Damasa zen, baina ondarroarrentzat ez ei zen izen erraza eta 'Margari' izenez deitzen zuten. Sinatu ere 'Margarita' bezala sinatzen zuen. Ama Lamerako taberna batera etorri zen neskame.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OND-044-003 kodeko bideoa nahi duzula aipatzea: ahotsak@ahotsak.eus\n'Agurtza Bermeo' bezala da ezaguna Ondarroan, bere ama bermeotarra zelako. Bere amaren izena Damasa zen, baina ondarroarrentzat ez ei zen izen erraza eta 'Margari' izenez deitzen zuten. Sinatu ere 'Margarita' bezala sinatzen zuen. Ama Lamerako taberna batera etorri zen neskame.\n- Baiñe Ondarrun deitzen dotsue, zelan? Agurtza?\n- Agurtza, Agurtza, Agurtza "Bermeo". Eta zematek esaten doste: “Agurtza, zuri zeaittik deitzen dotsue "Bermeo"?” Ba sinpli de. Nire ama Bermeoku zan.\n- Ordun... Margari zan. Hori be ez da egi osu, ze nire aman ixena zuzena Damasa zan. Ondarrure gazteik etorri krixara taberna batea ta mutil kuadrilla bat, txikiteuan, hor tartin beran gixona ixango zana. Ia Damasa, ia Damasa, eta baietz, Damasa Etxebarria zala bera. "Ba hori ixenoi fuera, geuk ipiñiko dotsuau ixen barrixe" eta ipiñi otsen /ipiñitzen/, Margarita Etxebarria. Ala! Eurai politte hoixe iritxi gakoien eta Mar… esaten dot… "bueno, zein ete zan hobi ba?" Baiñe Margarita Etxebarria zan. Eta siñatu eta dana eitten eban e! Eta esaten eban: "Egunen baten etorriko gata, eske, eske… Egurre!\nNeure ixena ez danaz siñatzen dot". Baiñe... halan jarraittu eban behintzat. Eta zan Damasa Etxebarria, baiñe Ondarrun Margarita Etxebarria. Eta nik esaten neutsen: “Beatu, nire ama bermeotarra zan, eta ordun, ba, "Margari Bermeo”.\n- Eta Bermiotik etorri zan honaiño?\n- Krixara etorri zan taberna batea, bai. Nieves "Totola" ta zuk entzuti eukiko dozu. Ez, ezta? Haretxen taberna etorri zan, Alamedan euken taberni, gaur BBK dan tokixan.\n- Ta bermiotarra herrikue zan edo auzoren batekue?\n- Ez, ez, herriko-herriku, Bermioko bertaku.\n'Iturri' ezizenaren jatorria\nAmama, emakume gogorra\nAma gazterik hil zitzaien


IRRATIEN TARTEA: Sakanako ekonomia, memoria festa eta kirol kontuak - Arrosa\nSakanako garapen agentziak sustatuta, Sakanako Laborantza Foroaren lehen zita dute gaur arratsaldean Arbizun, eta hitzordu hori nabarmendu du Beleixe irratiko esatari Maider Beteluk gure irratien tartean. Horrez gain, Otsoportilloko leizeko lau gorpuzki identifikatu dituztela azaldu du. Agendari helduta, Ihabarren Irañeta anai-arreben oroipen egunean egingo den bazkarirako txartelak salgai daudela esan du Beteluk. Amaitzeko, Altsasun izang diren feria egunez, Irurtzungo antzerki zikloaz eta Sakanako kirolarien lorpenez ere hitz egin du.\nPosted in ZebrabideaTagged #agenda #altsasu #beleixe #feria #foro #identifikatu #ihabar #irañeta #irrati #irratien tarte #kirolari #laborantza #maider betelu #memoria #otsoportillo #portada #sakana


Lehendakariak lankidetza eraginkorra eta efizientea eskatu dio Sanchezen Gobernuari\nLehendakariak, lankidetza eraginkorra eta efizientea eskatu dio Pedro Sánchez-i eta ziurtasunak partekatzeko beharra azpimarratu du.\nIñigo Urkullu lehendakariak bideokonferentzia bidez parte hartu du Pedro Sanchez Espainiako Gobernuko presidenteak Covid-19 koronabirusak sortutako egoera aztertzeko deitutako erkidegoetako presidenteen bileran. Lehendakariak Euskadiren egungo egoeraren erradiografia eginez ekin dio bere interbentzioa, hiru iruditan: "Kutsadura, ZIUen, ospitaleratze- eta okupazio-datuek bilakaera ona izaten jarraitzen dute. Bigarrena: egunez egun izan ditugun hornidura-gabeziak gainditzen lanean dihardugu; eta hirugarrenik, heriotzen zifrak, batez ere adinekoen egoitzetan, gure kezkarik handiena izaten jarraitzen dute". Bestalde, Iñigo Urkullu Lehendakariak lankidetza eraginkorra eta efizientea eskatu du, eta agerian utzi du ziurtasuna dela autonomia-erkidegoen eta Estatuaren arteko koordinazioaren gakoa. "Lehenik koordinazioa, eta gero komunikazioa, eta ez alderantziz", adierazi du. Azaldu duenez, "Ziurtasunak kudeatu behar ditugu, eta, bereziki, ziurtasunak gizarteari jakinarazi". Hala, lehendakariak ziurtasuna eskatu dio Sánchez presidenteari honako esparru hauetan: azpiegiturak, maskarak, testak, iritsiera eta horniduren banaketa, pandemiaren bilakaerari buruzko datuak eta informazioa, isolamendu sozialeko egoerak, laneko osasun-protokoloak, deseskalada edo "normaltasunera itzultzeko plana", enplegura bideratutako laguntza-planak eta aste honetan planteatzen ari diren estatu-akordioak. Azkenik, azken egunotan Europar Batasunak iragarri dituen neurri orokorren zehaztasun handiagoa eskatu behar zaiola Europari adierazu du. "Europa gara, eta politika bateratua behar dugu. Ziurtasuna da iragarri diren izaera orokorreko neurrien zehaztapena ".\n#Ataun #Irratia #AtaunIrratia #Albistea #Gizartea #Koronabirusa #Osakidetza #EuskoJaurlaritza #SegurtasunSaila #OsasunSaila #EuskalHerria #Euskadi #Gipuzkoa #Bizkaia #Araba #Nafarroa #IparEuskalHerria #Espainia #Mundua #Europa #IñigoUrkullu #EspainiakoGobernua #PedroSanchez


Industria Iraultzaren garapena\nInbestimendu (inbertsio) handiak\nIndustrializazioaren garapena XIX.mendeko Europan\nEuskal Herria. Sarrera laburra\nXIX. mendean bi aginte politiko mota ziren nagusi: monarkia absolutista eta monarkia konstituzionala edo parlamentarioa.\nMonarkia absolutista Erregimen Zaharrean oinarriturik zegoen, gizartea estamentu pribilegiatu/ez pribilegiatuen artean sailkaturik, eta monarkiak esku handia zuen barne eta kanpo politikan, hots: politika arazoetan. Nobleziak botere politikoan parte hartze zuzena zuen, baina ez talde ez pribilegiatuek, burgesiak barne.\nMonarkia parlamentarioa edota konstituzionala ideia liberaletan oinarritzen zen; boterea hirutan banatua zegoen: botere betearazlea (gobernua), botere legegilea (parlamentua), eta botere judiziala (epaileak). Lege oinarrizkoek osatzen zuten Konstituzioa.\nMende hasieran, absolutismoaren aurkako ideologia liberalak eta nazionalistak azaldu ziren, eta mende erditik aurrera, proletario industrialak ugaritu ahala, sozialismoa.\nArma-fabrikaren tailerra Gizartearen aurrerabidean zerikusi handia izan zuen Industria Iraultza oso konplexua izan zen; ez zen halabeharrez eta ustekabean sortu: elementu eta kausa asko bateratu ziren, eta elementu eta kausa haiek batek besteari eraginez, egoera aldatu eta ondorio berri asko ekarri zuten.\nKontuan hartu behar da, halere, honako datu hau: ez zuten eragile haiek modu berean eragin herrialde guztietan: herrialde bakoitza nahierara saiatu zen elkartzen eta egokitzen elementuak eta lurraldearen beharrak.\nI Errepublikaren aldarrikapena (1873ko otsaila) Gizataldeen arteko harreman berriak maila guztietan eman ziren, baita agintearekiko harremanetan ere. Ekonomia sailean gogotik indartu eta sendotu ziren talde berriak, eta goi mailako burgesia industrialekoak gizartearen norabidea erabakitzen zuten erakundeetan parte zuzen-zuzena hartzen hasi ziren. Hori dela eta, aldaketa politikoa eman zen euskal gizartean: ordu arte agindu zuten herriko jauntxoak baztertu eta boterea, hau da, erabakitzeko ahalmena, burgesia industrialaren eskuetara pasatu zen.\nEuskal Herrian sortutako pedal-tornuaAskoz gehiago ekoitziz irabaziak handitu egin ziren, langile gutxiagorekin azkarrago eta gehiago lortzen baitzen. Gogoan izatekoa da: langileak maiz agertu ziren aurrerabideen aurka, eskulan gutxiagorekin lan egin ahal izateak lanpostuak urritu eta arriskuan jarri baitzituen.\nLanabes berriak asmatu ziren, baina asmatzea ez zen nahikoa, erabiltzen ere ikasi egin behar zen. Enpresaburuak, jakina, tresna berriak mesedegarri zirela konturatu zirenean, beste gabe haiek erabiltzen hasi ziren.\nAsmatutakoen artean garrantzitsuena lurrun makina da. James Watt ingeniari eskoziarrak asmatu zuen 1765ean. Gizakien edo animalien indarrean oinarritu eta izadiaren agindupean ez dagoen energia iturria lortu zen. Horrenbestez, energiaren kostua merkatu eta industria hiri inguruetara pasatu zen.\nBilbao banketxea billetaBaserritarren irabazpideak gehitu egin ziren, eta itsasoaz beste aldeko merkataritzari, esklaboen salmentarekin batik bat, gero eta etekin hobea ateratzen zitzaion, eta etekin haiekin industria berria sortzeko behar zen kapital edo diru kopurua osatu zen.\nVizcaya banketxeaMakinak gero eta hobeak ziren, baita garestiagoak ere. Hasieran pertsona jakin batzuek jarri zuten dirua, baina gerora, burgesia industrialaren esku geratu ziren inbestimenduak. Sozietate Anonimoak sortu ziren. Industrian izandako irabazien zati bat berriro inbestituz dirua erruz aurreratu zen. Bankuek ere, jakina, gero eta gehiago inbestitu zuten.\nTren lokomotoreaEkoizteaz gainera saldu egin behar zen. Asko produzitzen zen, eta produzitutakoa kanpoko herrietara eraman behar zen. Hots: garraio sistema egokia beharrezkoa zen.\nGarraioak hobetu ahala merkataritza indarberritu egin zen, eta emigrazioa, beste gabe, handitu. Ipar-mendebaldeko europarrek, britainiarrek bereziki, lehengaiak ugari eta merke lortzen zituzten etxetik kanpo, kolonietan. Lehengai horiekin eginiko produktu landuak bertakoei, etxekoei saltzen zitzaizkien. Oso egoki etorri zen hori guztia Europarentzat, baina ez herri atzeratuen eta kolonizatuen industriarentzat.\nUbideak eta errepideak hobetuz asko aurreratu zen. 1820tik aurrera oso garrantzizko eta beharrezko gertatu ziren garraiobide berriak, hau da, trenak eta lurrunontziak.\nHaurrak XVIII. mendetik aurrera jende kopurua handitu egin zen Europan, eta horrekin batera baita kontsumitzaileen eta produzitzaileen kopurua ere. Hori dela eta, gero eta eskulangile gehiago zegoen lanerako.\nIzurriteak gutxitu eta arindu egin ziren eta nekazaritza hobetu eta elikagaiak ugaritu. Heriotza tasa asko jaitsi zen, baita jaiotza tasa ere, baina jaiotzarena heriotzarena baino txikiagoa izan zen. Horrek guztiak biztanleriaren berezko hazkundea eragin zuen.\nHazkundea hirietan eman zen batez ere, nekazari askok hirietako industrietara jo baitzuen bizimodu bila. Garraioak hobetu zirenean Mundu Berrira ere jende asko joan zen lan bila.\nHobetze tekniko batzuei esker baserri inguruetan itxiturak egin eta barrutiak sortu ziren, ongarri berriak asmatu, tresneria hobetu, ekoizpen ahalmena handitu, elikagaiak ugaritu eta jendearen gose aseezina berdindu. Hortik bi ondorio garrantzitsu ateratzen dira: batetik, nekazaritzan zenbat eta jende gutxiagok lan egin industrian gero eta eskulangile gehiago, eta eskulana bera ere merkeago; bestetik, lurjabe handiek kapitala metatzen zuten industrian inbestitzeko.\nIndustrializazioa Britainia Handian hasi zen, baina berehala zabaldu zen handik; lehenik, Europako zenbait erresumatara (Belgika, Frantzia, Alemania) eta, pixka bat geroago, lurralde urrutikoetara (Estatu Batuak, Japonia).\nMediterraneo aldeko europar eskualdeak industria prozesu hartatik kanpo-edo geratu ziren, eta atzerapen dezenterekin abiatu ziren, gero, industrializazioaren bidetik.\n1830. urte inguruan abiatu zen Frantzia industrializazioaren bidetik. Dena dela, lur sail handien jabe ziren nobleek traba egin zioten industrializazioari. Horrez gainera, aurrerabideei muzin egiten zien monarkia absolutuak agintzen zuen. Nekazaritzan ari ziren herritar gehienak (% 75 1848an), eta haiek ez zuten produktu landuak erosteko dirurik; nobleek eta gortekoek luxuzko produktuak erosi eta bizimodu lasaian xahutzen zituzten ondasunak, nekez inbestitzen alabaina industrian.\nFrantziak inperio kolonial garrantzitsua zuen lehengaiak lortzeko eta produktu landuak kokatzeko, ez zuen, ordea, ikatzik eta burdin meatze garrantzizkorik. Horrezaz gain, beste estatu batzuetan adina laguntza ez zuen burgesiak izan industrializazio prozesurako. Trenbideak egiten 1842an hasi baziren ere, industrializazioa oso mantso zertu zen.\nBritainia Handia izan zen aintzindari, dudarik gabe, industrializazio prozesuan. Erresuma hartan egin ziren lehen urratsak, eta prozesuaren eragile nagusia izan zen XIX. mendearen erdia arte.\nEz ziren, halere, sistema batetik besterako aldaketak bat-batean egin. Urte askotan zehar elkarren lehian aritu ziren lantegi berri eta zaharrak; azken horiei atera zitzaien ordu arte etekin handiena. Baina gauzak nabarmen aldatzen hasi ziren. Ehungintzan artilea, kotoia eta zeta lantzeko gero eta teknika berri gehiagoz baliatzen hasi ziren, eta, horrenbestez, ekoizpena handitzen. Meatzaritzan eta burdingintzan egur-ikatzaren ordez harrikatza erabiltzen hasi ziren, eta huraxe izan zen aldaketarik handiena. Orobat: produktu landuak egiteko teknika berri-berriz baliatzen hasi ziren industria sailean.\nFrantziarekin eta Belgikarekin batera, 1830. urte aldera heldu zion Alemaniak industrializazioari. 1834an Aduanen Batasuna (Zollverein ) zertu zenean hasi zen ekonomia garatzen, estatuak bultzatuta betiere. Silesia (lehengaiak ustiatzen ziren) eta Ruhr eskualdeak ziren industriagunerik garrantzitsuenak; baina lehengaiak modu merkean lortzeko eta produktu landuak kokatu ahal izateko inperio kolonialik ez izateak Britainia Handiarekiko atzerapena ekarri zion.\n1830ean hasi zen Belgikan industrializazioa. Prozesua sendo abiarazteko oso lagungarri gertatu zitzaion eskulangintzan aspalditik zuen tradizio luzea: langile prestatuak eta burgesia saiatua eta aurreratua eskaini zizkion industrializazioari; horrezaz gainera, Belgikak ikatz eta burdin baliabide handiak zituen. Azkenik, Britainia Handia zuen alde batetik, eta Frantzia eta Alemania bestetik: bi multzo horien arteko zubi izatea lagungarri gertatu zitzaion.\nEstatu eta eskualde aurreratuagoen bultzada behar izan zen Espainia industrializazio bidean jartzeko. Estatu haietako produktuek Espainian eskuz eginiko produktuei, eskulan tradizionalei alegia, konpetentzia egiten zieten eta, gehiago ezinda, ezinbestean protekzionismoa aplikatu behar izan zen. Teknika berrikuntzak sartzen saiatu ziren gobernariak eta enpresaburuak eta, batez ere, atzerritarrei makinak erosten edota haien makinak imitatzen. Horrela lortzen zen produktua ez zen kanpoan lehiatzeko modukoa; dena dela, zenbait industriari zutik eutsi zitzaion eta, industria hark, aski kaskarra bazen ere, aldez edo moldez, geroago sortu zen industria bideratu zuen.\nDena dela, atzerritarrekiko mendekotasunaren ondorioz, meatzaritzan egin ziren aurrerapen gehienak atzerritarren eraginez eta haien interes eta mesedetan egin ziren eta, noski, batez ere haiek jaso zituzten irabaziak, ez Espainiak.\nEstatuan industrializatu ziren lehen lurraldeek (Katalunia, Malaga...) ez zuten erregaia erraz lortzeko biderik, eta meatze zuloak ustiatuz atera zen dirua oso gutxitan inbestitu zen industrian. Makinak atzerritik inportatuz mekanizatu zen ehungintza, eta burdingintzan behar zen ikatza Britainia Handitik ekarri zuten.\nEspainian industrializazioa berandu hasi eta geldi-geldi gauzatu zen, plan zehatzik gabe, eta, gainera, lurralde bakan batzuetan bakarrik. Hiritarren bizitza maila oso apala zen eta, beraz, produktu industrialak erosteko dirurik ez zuen jendeak. Bestalde, oso kontuan izan behar da dirua zutenek ez zutela dirua ekintza industrialetan inbestitu nahi izan, eta agintean zeudenek ez zutela industria indarberritzeko plangintza zehatzik eta zorrotzik antolatu.\nMunduko beste edonon bezalaxe, Espainiaren industrializazioari eragin zioten ekintza nagusiak ehungintza, meatzaritza eta siderurgia izan ziren.\nEhun gaiak egiteari ia erabat utzi zitzaion estatuko hiri eta herrietan XIX. mendean; zutik iraun zuten ehun fabrika apurrak Katalunia aldean pilatu ziren. Fabrikak mekanizatuz eta eskulangile merkeagoa erabiliz (emakumeak eta umeak) kostuak murriztea lortu zen 1880tik aurrera. Horrekin guztiarekin gatazka sozial biziak sortu ziren gizartean.\nMerkurio, berun eta kobre asko ateratzen zen Espainiako hego-mendebaldeko meatzetan. Burdina gehiena Malagan ustiatzen zen. Baina mea edo mineral esportazioak ez zuen siderurgian eragin nabarmenik izan, (Marbellan eta Asturiasen gogotik ahalegindu baziren ere), irabaziak ez baitziren meatzaritzan inbestitzen.\nBurdinbide sarea 1843tik aurrera hasi ziren eraikitzen, baina horrek ere ez zuen Espainiaren industrializazioan nabarmen eragin, burdinbidea eraikitzeko behar ziren lehengaiak atzerritik ekarri baitziren.\nNola Espainian hala Euskal Herrian nahiko berandu hasi zen industrializazioa. Dena dela, estatu barruan gehiena-edo industrializatu zen lurraldea Euskal Herria izan zen.\nBizkaiko meatzaritzak eragin zuen prozesu industrial hura. Hasteko, Europako industriek behar zuten burdina Ezkerraldean produzitzen zen; horrez gainera, meatzaritzatik lortutako irabazien zati bat bertan siderurgia sortzeko erabili zen. Lantegirik handienak eta aipagarrienak Bilbo inguruan eraiki ziren.\nBizkaiko gune nagusi hartatik hedatu zen industrializazio prozesua Euskal Herriko gainerako lurraldeetara, Gipuzkoara bereziki. Bizkaiari dagokionez, Bilbo aitzindari eta bide-erakusle izan zen industria sailean. Gipuzkoan ez zen halakorik gertatu: industrializazio prozesua probintzia osoan hedatu eta zernahi produktu landu zen enpresa txiki eta ertainetan.\nKronologikoki ere nabarmena da Bilbo inguruaren lehentasuna; han, meatzaritzak, 1860 aldera egin zuen goiti; Gipuzkoan industrializazioa XX. mende hasieran hasi zen sendotzen.


Sun Magoaren ikuskizuna izango da zapatuan, Miruaitz frontoian — Mutrikuko Udala\nSun Magoaren ikuskizuna izango da zapatuan, Miruaitz frontoian\nSun Magoaren ikuskizuna izango da zapatuan, Miruaitz frontoian Formatu handikoa eta adin guztientzako moduko ikuskizuna da; sarrerak salgai daude, jada, turismo bulegoan eta frontoiko tabernan. https://www.mutriku.eus/eu/albisteak/sun-magoaren-ikuskizuna-izango-da-zapatuan-mutrikuko-miruaitz-frontoian https://www.mutriku.eus/eu/albisteak/sun-magoaren-ikuskizuna-izango-da-zapatuan-mutrikuko-miruaitz-frontoian/@@download/image/24114854.jpg\nFormatu handikoa eta adin guztientzako moduko ikuskizuna da; sarrerak salgai daude, jada, turismo bulegoan eta frontoiko tabernan.\n19:00etan hasiko da formatu handiko ikuskizuna, eta ordubete inguru iraungo du. Sarrerak salgai ipinita daude, turismo bulegoan eta frontoiko tabernan. Zapatuan ikuskizuna hasi baino ordu erdi lehenago eskuratu ahal izango dira, frontoiko atean. 3,5 euro balio dituzte.\nIkusle guztientzat zuzendutako ikuskizun berria dakar magoak, agerpen, desagerpen, ezinezko lebitazio eta magia interaktiboz beteta. Ikusleek protagonista izan ahalko dute. «Ezinezkoekin amets egin eta harritzea lortzen du. Ezin duzu galdu!», esan dute udal kultura batzordeko kideek.


Hotel establezimenduetarako komunikazio zerbitzua - Segurtasun Saila - Euskadi.eus\nTurismo-ostatuko enpresek Ertzaintzari eman beharreko erregistroa eta informazio-betebeharrak,hoteletarako komunikazio zerbitzua.\nHerritarren segurtasunaren babesari buruzko martxoaren 30eko 4/2015 Lege Organikoaren 25. artikuluak ezartzen duenez, herritarren segurtasunerako garrantzitsuak diren jarduerak egiten dituzten pertsona fisikoek edo juridikoek dokumentu-erregistroaren eta informazioaren betebeharrak bete beharko dituzte, indarrean den araudian xedatu bezala. Besteak beste, herritarren segurtasunerako nabarmenak diren jardueren artean daude turismo-ostatuak erabiltzen dituzten bidaiarien kontrolari buruzkoak.\nMartxoaren 30eko 4/2015 Lege Organikoaren 25. artikuluan zerrendatutako establezimenduen titularrei ezartzen zaizkien betebeharrak dira erregistro-liburuak izatea, aldizka parteak ematea eta bestelako jakinarazpenak egitea polizia-agintaritzari. Izan ere, horien bidez, delitu-jarduerak saihestu eta esetsi lortu nahi dira.\nEuskadiko turismo-ostatuko enpresak, duten izena dutela eta Euskadiko turismoari buruzko legediak aipatutako zerbitzu osagarriak ematen dituzten ala ez aintzat hartu gabe, aisiagatik, negozioengatik edo beste arrazoiren bategatik, era profesionalean aldi baterako ostatua eman ohi dutenak, betiere urtebete baino gutxiagoz jarraian, prezioa ezarriz eta ostatu-hartzaileak bere ohiko helbidea aldatu behar izanik gabe.\nEstatuaren araudia 4/2015 Lege Organikoa, martxoaren 30ekoa, Herritarren Segurtasuna Babestekoa Estatuaren araudia ORDEN INT/1922/2003 de 3 de Julio, sobre libros-registro y partes de entrada de viajeros en establecimientos de hostelería y otros análogos Estatuaren araudia RESOLUCIÓN de 14 de julio de 2003, de la Secretaría de Estado de Seguridad, por la que se determinan las condiciones y forma de utilización de la transmisión de ficheros informáticos, así como las características de los soportes a que se refiere la Orden INT/1922/2003, de 3 de julio, sobre libros-registro y partes de entrada de viajeros en establecimientos de hostelería y otros análogos. Araudi autonomikoa AGINDUA, 2012ko maiatzaren 18koa, Herrizaingoko sailburuarena, turismo-ostatuko enpresek Ertzaintzari eman beharreko erregistro- eta informazio-betebeharrak nola gauzatu behar dituzten azaltzekoa.\nTelefonoa: 946 07 99 30\nHelbide elektronikoa: alojados.ertzaintza@ertzaintza.eus\nOstatu hartutako pertsonen jakinarazpena: 1089501\nHotel establezimenduetarako komunikazio zerbitzua.


Kapsulak hauts Detonic erosi Valentzian\nKapsulak hauts Detonic Valentzian\nPisua galdu bidez ketosis lor daiteke ahaleginik gabe - behar duzu bakarrik hartzen hasi Detonic. Da kapsula bat da hauts hori esker, pisua galtzen duzu. Aurkitzeko Zure kokapena Valentzian, Espainiako ematen Dizu abantaila bat! Produktua da baliozko, kostua kapsula da, erdira murriztu, kostua web-orri ofiziala 39 €.\nNahi izanez gero, ordena hauts deskontua, mesedez, bete zure datu pertsonalak, besterik gabe, zehaztu kopurua telefono zenbakia eta zure izena. Eta barruan ordu 1 Zure telefono dei bat enpresaren ordezkari ordenatzen eta Zure galdera guztiak erantzun eta nahiak entrega, galderak erantzun eta jarraitzeko eskaera egin. Ordainketa bakarra jaso ondoren, partzelaren ordaindu bidalketa postetxean edo mezularitza.\nNola erosi Valentzian Detonic\nKapsulak saltzen dira Valentzian, dute erosi ahal izango dira web-orri ofiziala. On ondasunen xedea salgai Valentziako erkidegoa Espainia da baliozko. Gaur egun 50% off deskontua, bizkortu erosi prezio murriztua Detonic. Jakin nahi nola produktua erosi baino gehiago errentagarria 39 €? Bete eskaera orria xehetasunak. Ordaindu ahal izango duzu jaso ondoren mail edo courier bat Valentzian. Kostua entrega arabera postari helbidea desberdina izango da hainbat hiritan.\nType ondasun Valentziako erkidegoa\nLortzeko produktua, egin berehalako ordena deskontua prezio bat eta gure Kudeatzailea, deitu ahal izango Duzu laster. Argibide gehiago propietate produktua, bere funtzionamendua eta erosketa baieztatzeko. Ondasun iritsiko postetxean Zure hiria 2-3 egun ondoren ordenatzen.\nDetonic Bilbon Detonic en Palma de Mallorca\nOrdena Detonic Valentzian % 50 bakoitza


Kanpo bat, zonbait arbolekin. Arbol horien pean da kolpatu eta presoneren biltokia. Onbor baten gainean jarria, Urko (kolpatua izanik burua oihalez inguratua du). Sahets batean Otsanda ari da Pizkor gudariaren tratatzen. Hau handizki kolpatua da. Maurixka eta Larrosa, agert-gordeka ibilki dira, ura garraiatzen, suan berotzen, edaterat ematen eta hola.\nURKO: (Deituz) Ali!\nALI: (Agertuz) Zer da jauna?\nURKO: Ekar-ak hunarat Apfel... Behar ziogu egin bere jujamendua.\nALI: Ongi da, jauna. (Jalitzen da, eta berriz agertzen, Apfel estekatua dakarrela) Huna Apfel jauna.\nURKO: (Fierki mintzo) Eraman gaituzue hiru, sokatik zintzilik ezarri beharrez. Bainan kukuak kontra jo dautzue... Hartza bere gizonekin ez zagon lo... Hiru gizon ba, sokatik zintzilik ezarriak izan dira... Bainan guk ditugu haiek sokari lotu, eta ez haiek gu.\nAPFEL: Ezin ukatua da sasi gudariek hor erreusitu dutela ukaldi eder bat, bainan gerla ez da oraino bururatua...\nURKO: Goton, Rot eta Klein espantuka ari ziren zoinek mihi luzena jali araziko zaukuten, Ali, Zimela eta nihauri. Espantuak sartu zaizkotela, bereri lepoak kordaz inguratu diozkategularik!\nAPFEL: Tanto batzu gal daitezke, partida galdu gabe. Atzo beren gorde lekutik jauzi eginik, Hartzak eta bere lagunek libratu zaituzte, jada urka sokaren azpian zinetelarik. Laster, Charlemagne-en soldadoek berdin jauzi eginen dute zuen gainerat, eta orduan kontuak!...\nURKO: Zer kontu? Ez dituzte Charlemagne-en soldadoek piztuko, urka sokari lotu ditugun Goton eta bere bi lagunak. Eta ez pentsa zu libratzeko eperik utziko diotegula. Hemen zira jujatua izaiteko eta, apur baten buruan, toki hauk hustuko dituzu, itzulpenik ez daukan lekurat joaiteko.\nAPFEL: Ez liteke hori, Urko jauna, zure aldetik buruz jokatzea.\nURKO: Zer ote liteke ba neretzat, buruz jokatzea?\nAPFEL: Urko jauna, so egidazu...\nURKO: Eta gero zer?...\nAPFEL: Ote dakizu fortuna bat badaukazula nerekin?\nURKO: Fortuna bat? Zer fortuna?\nAPFEL: Ni hilez, deus ez... Ni hiltzeak ez dautzu den abantailik ttipiena ekarriko, Charlemagne-en mendekio ikaragarriena baizik... Bainan, utz-atazu bizia, eta ene biziaren truk galda-zazu nahi duzuna.\nURKO: Zer zara? Zure biziaren tratuan lotzen?\nAPFEL: Horixe bera! Utz nezazu bizirik, eta ordaintzat galda-zazu nahi duzuna: Urre meta bat...\nURKO: Bai!... Guri ebatsi urrea!\nAPFEL: Zuen presoneretatik ehun, ni bakarraren truk.\nURKO: Gure presoner bakotxak balio ditu zu bezalako ehun.\nAPFEL: Galda bertze zerbait, nahi duzuna...\nURKO: Deus ez dugu, Apfel jauna, zuri galdatzeko... Eskaintzeko ba... edo hobeki, zuri emaiteko badugu zerbait...\nAPFEL: Zer duzue neri emaiteko?\nURKO: Soka mutur bat lepotik; bertzerik ez!\nAPFEL: Hortako ez daukazue eskubiderik: Ni soldado bat naiz. Goragokoen manuak bete baizik ez dituen soldado bat.\nURKO: Ez Apfel, ez zara zu soldado bat.\nAPFEL: Zer naiz bada?\nURKO: Zu? Poliza nausi ustel bat. Emaztekari eta tripazale faltsu okaztagarri bat, ohoin higuin bat, kriminel ikaragarri bat... Gure Nafarroa gaixo huntan, asko eta asko presuna, familia, etxalderen hondatzaile bat!\nAPFEL: Urko jauna, zure fedeari dei egiten dut. Badakizu sail hortan iturri bereko garela. Ez ote liteke gomeni, girixtino ez diren inguruko jendek, ikusiz ikas dezaten gureganik, ez ote liteke gomeni, girixtinoak elgarrez urrikal gaiten?\nURKO: Eta zu, urrikaldu zirea gutaz? Ez ote ziren pagano berak guri so, urkatzerat kondenatu gaituzularik? Girixtino naizelakotz zaitut bietan kondenatuko: Hobendunak gaztigua hartzen du, eta ez dut alderdikari izan nahi, desberdin jujatuz, berdin hobendun direnak, batzu girixtinoak direlakoan eta besteak paganoak!...\nAPFEL: Hil behar badut, onar-zazu bederen heriotzari apailatzeko astia ukan dezadan, apeza ikusiz!...\nURKO: Ez dautzut ezetzik emanen, holako galdearentzat.\nZIMELA: (Asaldatua eta lorietan da) Haugi laster, Urko! Zatozte, ahal duzuen guziak! Gudua ari da bururatzen! Hortxe beretik oro ikus daitezke! Gure gudariek Roland inguratu dute! Inguruko sasieri su eman diote! Harrika eta arroka-amilka Roland eta bere soldado ondarren garbitzen ari dira! Laster Ibañeta gain huntan entzunen dugu adarraren soinuaz berria zabaltzen: Gudua bururatua dela, gerla irabazia dugula. (Irrintzin bat botatzen du. Urrundik ihardesten diote beste askok)\nURKO: Zatozte denak! Goza ditzagun begiak holako ikusgailu espantagarriz. Gora Nafarroa!\nDENEK: Gora! (Oro jalitzen dira, salbu Pizkor, Apfel eta Larrosa... Ali, Apfelen zaindaria, gorde-agerka dabila)\nAPFEL: (Boza nigarti batekin) Larrosa! Edaterat otoi! Ekar-azu edaterat! (Larrosak ura emaiten dio) Larrosa, ez zaitut aspaldian ikusi. Ez dakit norat joana zinen gordetzerat.\nLARROSA: Erretreta bat egin dut. Nahi bainuen hobeki ikertu zertan nintzen eta zeri lot.\nAPFEL: Pentsatzen dut, Larrosa, neretzat duzun amodioa ez dela hoztu. Nik beti berdin maite zaitut. Badakizu zuretzat direla nere bizi, palazio eta ontasunak. Otoi, Larrosa, urrikal zaite nitaz! Oroit zaite nik ere bizia salbatu dautzudala. Nehor ez da hemen: Fite, fite, libra nezazu gate hauetarik!\nLARROSA: (Beldurti eta durduzatua) Ez... ez dezaket... Ez dezaket!\nAPFEL: Jainkoaren izenean galdatzen dautzut. Zure eskutan da orai, ni bizitzea ala hiltzea. Otoi, otoi, Larrosa!...\nLARROSA: (Duda-mudatan bezala dago) Ez... ez! Heldu dira! Heldu... (Urruntzen da Apfelenganik. Ateraiak sartzen dira, salbu Zimela)\nURKO: (Pizkor gudariari burua altxatzen dio) Errak, to! Bitoria! Bitoria! Laster entzunen diagu adarraren soinua! (Iduri luke Pizkorrek konprenitu duela) Ali, errok jaun omonierari sar dadien.\nALI: Ongi da, jauna...\nURKO: (Pizkor gudariari) Gaizoa!... Hoinbertze jasan ondoan ukanen ahal duk bitoriaren gozatzeko zoriona!\nPASTOR: (Agertuz) Urko jauna, deitu omen nauzu.\nURKO: Ba, jaun omoniera; Apfelek nahi zaitu ikusi.\nAPFEL: Jaun omoniera, zure beharretan naiz.\nPASTOR: (Bihotzetik) A! Apfel! Oroit zaite girixtinoen armadako aintzindari bat zarela. Kuraiaren etsenplua emaiterat gomitatzen zaitut, ordu latz huntan.\nAPFEL: Jaun omoniera, ez naiz heriotzaren beldur. Zuhaurek hainbertze aldiz predikatu daukuzu gure gerla gurutzada saindu bat dela. Mahometanoen kontra gerla eginez hiltzen direnek zerua segurtatua dutela.\nMAURIXKA: (Hitz horiek aditzean eskandalaz joa) O!... O!...\nPASTOR: (Laster mintzo) Erranak erran dira, Apfel! Gaur, ez gara atzoko mailean. Ez zazula gehiago pentsa mundu huni, bainan zure arimari... Apur baten buruan Jainkoaren aintzinerat agertuko baitzara.\nAPFEL: (Bihotzetik mintzo) Jaun omoniera, mintza zaite apez bezala... Errozu Urko jaunari bera bezala girixtinoak garela. Elgarri behar dugula barkatu. Neri barkatuz, deus ez duela galduko, bainan oro irabaziko... Errozkitzu horiek guziak!... (Pastor ixilik dago. Apfel nigarrez eta samur) Errozkitzu bada! Mintza zaite! Zergatik zaude hola ixilik?\nPASTOR: Apfel jauna, otoitz egiteko tenorean gara.\nZIMELA: (Agertuz) Atera zaitezte zonbait, otoi, kolpatu batzu hor heldu baitira!... (Otsanda eta Maurixka jalitzen dira)\nURKO: Zimela, Ali laguntzat har-ak, eta gizon hau eramazue... Despedi zazue betikotz!\nAPFEL: (Orroaz) Ez! Ez! Ez nezazuela hil! Ez hil!\nZIMELA: (Apfel pusatuz) Kanporat hemendik!\nAPFEL: (Errabian, orroaz) Denek leher eginen ahal duzue! Charlemagne-ek garbituko zaituzte, ba, oraino! (Hiruak jalitzen dira)\nPASTOR: (Urkori) Sokaz ala aizkoraz dute hiltzekoa?\nURKO: Ez sokaz eta ez aizkoraz. Zaldi bati gibeletik estekatua herrestan ibiliz.\nPASTOR: O! Jainko ona! (Jalitzen da. Hartza sartzen da, Otsanda eta Maurixkak laguntzen dutela. Zango bat airean lotua dauka)\nURKO: O! Hartza! Zer haiz? Kolpatua?\nHARTZA: Zango huntan hartu diat lantza kaska bat. Bainan ez diat uste badutan gerokorik. (Lorietan) Hau fitsik ez duk! Gerla irabazia diagu, Urko, irabazia! Gure mutilak lehoina bezala jokatu dituk! Azken etsaien garbitzen ari zirela utzi ditiat. Laster airea inarrosiko dik bitoriaren adar soinuak!\nLARROSA: (Herabe... hurbiltzen zaio Hartzari) Agur, anaia. (Musua eskaintzen dio)\nHARTZA: (Haserre) Ez dinat, nik, hire musu gutiziarik! Zer dira, Apfelen oiloak gure landan? Urko, zer da manera hau, to! (Larrosa nigarrez gordetzen da. Ez da gehiago agertuko)\nURKO: Barka zok, Hartza. Apfel oraintxe igorria diagu zaldi baten gibelean herrestan. Larrosa izan duk ahula, bainan berriz bide zuzenerat itzulia duk... Barka zok!\nHARTZA: Bon. Etxetik hasi behar dik gero, etsenplu ona emaiten! Eta nere aldetik gaizki ibiliak diren familiakoentzat agertuko nauk bertzentzat baino idorrago. Hori manatzen dik gure sailak eta gure mailak.\nALI: (Sartuz Satorbeltz dakar estekatua) Huna bertze presoner bat.\nHARTZA: To! Salatari zikina! Hurbil-azue zirtzil hori nereganat! Izan dezadan atsegina nere puñal hau nihaurek horri zintzurretik sartzeko.\nSATORBELTZ: (Ikaratua) Barka! Barka! Ni ez hil! Ez naiz berriz hasiko!\nURKO: (Hartzari) Pausa hadi pixka bat, to; utzak horren jujatzea nere gain. (Bortizki Satorbeltzi) Satorbeltz! Zonbat presuna salatu dituzu etsaiari?\nSATORBELTZ: Ez dakit!... Ez dakit!... Barka otoi, barka!\nURKO: Zonbat diru hunkitu duzu zure salatari ofizioa betetzeko!\nSATORBELTZ: Ez dakit!... Ez dakit!... Ez naiz oroitzen!\nURKO: Nola nahi duzu hil, sokaz ala aizkoraz?\nSATORBELTZ: Nik ez dut hil nahi! Barka! Barka! Emaiten dut ene bizia zuen zerbitzuko! Eginen ditut nahi dituzuen lan guziak! Zuen esklabo emaiten naiz, bainan ez nezazuela hil!\nURKO: Ez gara gure etxetan xakur gibel milikari beharretan. Aski zikindu dituzu leku hauk. Ordu da huts ditzazun. Apur baten buruan lepoa aizkoraz moztua izanen duzu!\nSATORBELTZ: Hori ez! Hori ez! (Belaunikatzen da) Barka! Barka!...\nURKO: Apeza ikusi nahi duzu?\nSATORBELTZ: Ba, ba... Barka! Barka!\nZIMELA: (Agertuz) Sartu direla Apfelen espantu eta larderiak, zaldiari estekatu dugularik! Han utzi dugu, oihanean, hiru pusketan! Arrano eta belek jan dezatela!\nURKO: Bon. Eta orai, eremazue bertze hau! Aizkoraz jo baino lehen, apezarekin utz-azue apur bat. Hura ikusi behar omen dik.\nZIMELA: Haugi hunat, hi, apo tzar madarikatua! Ez haute hire kurrinkek salbatuko! (Erdi herrestan daramate kanporat «Ai! Ai! Barka!» dariola. Ateratzen dira Ali, Zimela, eta Satorbeltz)\nURKO: (Populuari mintzo Satorbeltz erakutsiz) Doala hemendik! Doala betikotz! Gure populuak sobera sofritu du, etsaiari, diruaren truk, beren arima saldu duten salatari horiengatik! Judasen ofizioko jende hits horiek gure populuari egin kaltea nork dezake neurt? Suntsi dadiela horien arraza behin betikotz!... Onez onean ez bada, beldurrez bederen, gure etxe eta herri saltzale diren salatari pozoin horiek, barna har dezatela nolakoa izaiten den gaizki ibiliaren biharamuna!\nOTSANDA: O! Noiz ote gure etxerat itzultzen ahalko gara oro, han lehen bezala bakean bizitzeko?...\nURKO: Ez, ez da gure bizia aintzinean bezala izanen. Hainitz familia doluz joak, jateko eskasia, lurren ibiltzeko kabalik ez, horra jasan beharko ditugun gerlaren ondorioak.\nOTSANDA: A! Bederen herrarik ez balitz gelditzen jenden artean!\nURKO: Izanen da nori barka eta zeri lot, gure etxetik haste. Gerla hunek sarraski handiak utziko ditu gure ontasunetan. Handiagoak gure bihotzetan!...\nOTSANDA: (Pizkor erakutsiz) Hau nekez da, bai, biziko. Berriz ere ezagutza galdua du.\nHARTZA: A! Neri ere ari zait zangoko mina atzartzen. Otsanda lagunt nezan, no, hortxetaraino.\nOTSANDA: Hobe duk hemen egon.\nHARTZA: Ez... Hortik ikusiko ditinat guduaren azken zalapartak, eta hola nere minaz gutiago oroituko naun. (Otsandak jalitzen laguntzen du)\nZIMELA: (Sartuz) Aizkora kinkako bat eman zioiagu Satorbeltzi. Zerriak bezalako kurrinkak atera ditik, burua pikaderari estekatzean.\nURKO: Nor zer baita, araberako heriotzea.\nZIMELA: Apur baten buruan, bertze zerri bat ere, hemen ukanen duk jujatzeko. Aizkora pikadera sarturik, prest utzia diat harentzat.\nURKO: Nortaz mintzo haiz?\nZIMELA: Opil, tripa fornitzale hortaz.\nURKO: Opil, preso ezarriko diat, bainan ez hiltzerat kondenatuko.\nZIMELA: (Harritua) Zer? Baduka burutik?\nURKO: (Fermuki) Nere barneko errabiaz, gaurko nafarren erdiak hiltzerat kondena nezazkek: Edo, etsaiari beren arima salduz nafar odola ixuri dutelakotz. Edo, bihozkeriz, beldurraz ala miseriaz, ahul agertu direlakotz etsai basari buruz. Bainan biharko egunari pentsatzen diat. Zer ari gaituk, nafar odola putzuka ixuriz? Nafarroa diagu odolez hustuko eta nafarren artean ditiagu ikaragarriko herrak muntatuko. Holakorik ez!\nZIMELA: Eta zer bada? Nafarroa libratzailek ixuri odola, haiek jasan pairamenak, utziko dituka gaztigurik gabe? Uste duka libratzailek holakorik onartuko dutela? Badakika zer diokan?\nURKO: Gaizki eginak, gaztigua merezi dik. Bainan gaztiguak behar dik izan gaizki eginaren neurrikoa. Zuzen duk bertzeri bizia galarazi duenak, berea gal dezan. Zuzen duk, gerlaz baliatuz ontasunez aberastu denak, ontasun haiek gal ditzan. Zuzen duk, etsaiarentzat bihotzez ahul agertu denak, bil dezan bere baitan, gaizki ibiliaren ahalge eta desgrazia. (Hemendik antzinat, solastatzea doala saminduz)\nZIMELA: Eta Opil, zer xori motatik dela uste duk?\nURKO: Opil duk gizon ontasun gose bat. Nafarroaren kenka hitsaz baliatuz, bere burua dik zerbitzatu, bainan ez dik Nafarroa saldu. Doala preso eta, ondoko egunetan, ontasun galtzez paga dezala, ontasun gaizki biltzez merezitu duen gaztigua.\nZIMELA: Ni ez nauk hortan hirekin ados. Opil beraren ahotik entzun izan ditiat hitz hauk: «Gerlatik bizirik ateratzen denak, harek dik gerla irabazia». Beraz, bizia uzten badiok, berriz ere gerlan hilez trufatzeko parada emaiten diok.\nURKO: Oroit hadi Opilen semea gurekin dela eta gure armadako aintzindari bat. Ukanen duka aski bertute bihar erraiteko Opilen semeari, haren aita hire eskuz garbitu dukala? Eta erraiten badiok, uste duka harek egitate hori barkatuko daukala?\nZIMELA: Hortaratzen bahaiz, herri saltzale guziek aurkituko ditek zerbait arrazoin edo estakuru beren burua salbatzeko. Batek, semea izanen dik libratzailetan. Bertzeak gure kontra zaukan arma, azken mementoan itzuliko dik gure alde. Hirugarrenak partida jokatua izanen dik, arroltzeak ezarriz bi eskualdetako kafiretan.\nURKO: Bai, diokan bezala, hainitz kasu desberdin izan zukek. Gaurko egunean, Nafarroaren geroari behatuz, hoberena diagu berehala eta finki hobendun larrienen jotzea. Geroxago eta hotzean orraztatuko ditiagu bederazka gainerateko kalte egileak.\nZIMELA: Populuak ez dik sekulan onartuko bizirik utz ditzagun Opil bezalako biligarro batzu.\nURKO: Populuak, guk deliberatu bezala hartuko ditik gauzak. Guri duk populuaren zerbitzatzea eta ez haren basatzea.\nZIMELA: Hik erran guziengatik, ezin jasanezko ahulezia bat zaitak, Opil bizirik uztea. Berehala horren garbitzerat nihoak.\nURKO: Hihaurek ikus. Opil hire eskutan duk... Bainan jakin-zak, ondoko egunetan, ez naizela hire xuritzen ariko, holako krima bat egiten baduk.\nZIMELA: Nahi dukan bezala. Bainan estimu ttipia merezi dik, bere gerlako laguna xuritzeko on ez den gizonak, etsaiarekin zikindu etxeko arreba xuritu ondoan. (Ateratzen da haserre)\nOTSANDA: O! Urko, pisu eta lazgarri zaizkit gure arteko kalapita hauek. Hoin luzaz denek berdin desiratu dugun alegrantziazko eguna, hor dugularik gure atean!\nURKO: Ni ez naiteke ba bertzela joka! Zuzentasuna behar dela, nahi dut. Bainan, mundu huntan ez da zuzentasun osorik. Eta zuzentasun gehiegi nahia da, usu, makurbide askoren iturria.\nIZEBA: (Sartuz otare bat besoan) O! Iloba maiteak! Azkenean atxemaiten zaituztet. Orenak badira hor ibilki naizela zuen ondotik. Otare hau oihalez betea dut, kolpatuak daitezken gure gaixo soldadoen artatzeko.\nURKO: (Haserre) Zuk, izeba, baduzu kopeta hunarat agertzeko eta hola mintzatzeko!\nIZEBA: Zer? Ez ahal diat gaizkirik egiten!\nURKO: Zure bizia nahi baduzu salbatu, leku hauk lehenbailehen huts-zkitzu!... Lehenbailehen!\nIZEBA: Ez ahal ditut laguntzen ahal gure nafar gaixo soldadoak?\nURKO: Aspaldi du laguntzen ahal zenituela. Orai baino behar handiagotan zirelarik, zure goxokeriak ez ziren haientzat bainan haien etsaientzat. Zoaz hemendik! Ondoko egunetan, jinen zaizkizu etxerat kondu galdatzaleak... Bainan egungoan, eta, nahi baduzu zure larrua salbatu, zoaz hemendik eta zaude gorderik.\nIZEBA: Bon, bon, halere pentsatzen diat, otare huntako pusken beharretan zaretela.\nURKO: Otare hori huts-azu hemen nahi baduzu. Bainan zu, gorde zaite begien bixtatik.\nIZEBA: Bon, bon. (Jalitzen da)\nOTSANDA: Bainan, arras xoroa behar du izan gure Izebak, kenka huntan hemen agertzeko.\nURKO: Xoroa eta kopetatsua! Ez dakit zerk ekarri duen hunarat beldurrak ala maltzurkeriak. Bainan libratzailek sobera begitan dute eta horren salbatzeak emanen dauku lan!\nOTSANDA: Bitxi da jendea zoin kanbiakorra izan daiteken.\nURKO: Bai, pairamenetan ginelarik, nehor gutik nahi gintuen lagundu. Orai, partida irabazi dugula-ta, laguntzaileak nonnahi sortzen dira, larrazkenean onddoak bezala.\nOTSANDA: Betikoa da. Gutik dute arbola landatu eta landu nahi, gero haren fruituaren jateko. Bertzen izerdiz etorri fruitua zaiote laket. (Norbait ikusten du) Errazu, Urko! Apeza hor heldu da.\nPASTOR: (Agertuz, minberaki mintzo) Urko jauna, ez dakit badakizun, bainan zure soldadoak, abrekeri eta krima itsusienen obratzen ari dira.\nURKO: Zer derasazu?\nPASTOR: Bai, zure soldadoak, puñal ukaldika, gure presoner guzien hiltzen ari dira. Eta ez dira bakarrik gureeri jazartzen, bainan hemen bereko emazte eta neskatx gaixo batzu, lagundu gaituztelakoan, han dabilzkate basaki, biluzirik eta ileak mozturik. Horra zertaratuak diren zure gizon (gaxtoki) «libratzale zintzoak»!\nURKO: (Fermuki) Solas molde hau, jaun omoniera, zure ahoan gisago liteke, bertze ordu batzuz, zure aintzindarieri mintzatu izan bazine, orai neri mintzo ziren bezala. Han zinen lekuko, zure soldado «Jainkoaren aldeko gudariek», gu, pairamenez lehertzen eta hiltzen gintuztelarik. Egin duzuia orduan protestarik? Aitor-azu ezetz. Protestaren orde, zure predikuan, bai, zure predikuan, ez uka, jaun apeza, gu zafratzea eta hiltzea, Jainkoaren ogi landatik irakaren kasatzea zela, duzu erran. Ez duzu beraz, zuk, gaur, mintzo ziren bezala mintzatzeko eskubiderik!\nPASTOR: Hola mintzo naiz, Urko jauna, atzoko huts berak, ez daiten gaur ere, berriz gerta.\nURKO: Ez ditut begiak hetsiko, zuek bezala, basakeria horien aintzinean. Eta ez naiz geldirik egonen. Nere bizia irrisku, berehala banoa eginahal guzien egiterat hiskeria horien ezeztatzeko. Esperantza dut, jaun omoniera, lan hortako, nere sahetsean aurkituko zaitudala... Abiatzen ahal zira. Heldu naiz ondotik. (Pastor jalitzen da)\nOTSANDA: (Asaldatua) O! Urko, ikaran nago. Ez ahal zaizu zerbait gertatuko, gure ametsen helburua gozatzeko parada etorri zaigun orduan! Heldu naiz zurekin.\nURKO: Ez, Otsanda, zure eginbidea da hemen egoitea. Nerea, harat joaitea. Banoa berehala, zenbait zaldizko harturik, zer gertatzen den ikusterat. (Ateratzen da. Otsandak segitzen du ondotik... Agerian gelditzen dira bakarrik Pizkor eta Maurixka)\nMAURIXKA: O! Nere senarra nun ote da? Allah! Urrikal zaite gutaz! Allah! Allah! Lagun gaitzazu!\nALI: (Sartuz) Hor zirea, Maurixka? Nausiarekin batean banoa zaldiz ni ere.\nMAURIXKA: O! Ali, zer behar dugu bilakatu?\nALI: Nafarroa zerbitzatu dugu. Nafarroak onartuko ahal gaitu bere haur bezala!... Ez bagaitu onartzen, hemendik kasatzen bagaitu, berriz itzuliko gara gureen arterat.\nMAURIXKA: Beldur naiz, Ali, zerbait gerta dakizun.\nALI: Intx Allah!... Maurixka! (Jalitzen da)\nMAURIXKA: Ba, Intx Allah! (Nigarrez gelditzen da)\nOTSANDA: (Sartuz) Berriz ere, Maurixka, zu eta ni, gertatzen gara biak elgarrekin, beti ikara beraz josiak.\nMAURIXKA: Allah-k gerta gaitzala elgarrekin eta bakean, gerla hau bururatu ondoan. (Ateratzen da. Otsanda ari da Pizkorren artatzen)\nZIMELA: (Lorietan bere burua doidoia agertuz) Zato laster, zato, Otsanda, trapu xuria goiti altxatu dute! Orai joko dute adar soinua! Gerla irabazi dugu! (Entzuten dira adar soinu eta irrintzinak)\nOTSANDA: (Lorietan bere kolpatuari mintzo) Bitoria! Bitoria! Horra adar soinua! (Pizkorrek konprenitu du. Bere loria erakusten du jestuz. Otsanda xutik, populuari kartsuki mintzo) Bitoria! Milesker Jainkoa! Orai berdin zaizkit jasan pairamenak! Nere Nafarroa libro da! Bitoria!!!...


Nikolas Ormaetxea - hiru Presentacion - Urrutiko Lanbide Heziketako Institutua\nNikolas OrmaetxeaNikolas Ormaetxea\nEuskal literaturaren sorrera\nJules Martin Moulier\nLuis Jauregi, "Jautarkol" (1896-1971)\nJose Maria Agirre "Xabier Lizardi" (1896-1933)\nEsteban Urkiaga, "Lauaxeta" (1905-1937)\nAndima Ibiñagabeitia (1906-1967)\nJokin Zaitegi (1906-1979)\nJoan Inazio Goikoetxea\nSalbatore Mitxelena (1919-1965)\nJon Etxaide (1920-1998)\nGabriel Aresti Segurola (1933-1975)\nOrixek Azkuez zioena\nNikolas Ormaetxea "Orixe" (1888-1961)\nLehen urteak eta jesuita-ikasketak\nGipuzkoako Orexan jaio zen 1888an. Hirukiak jaio ziren eta, etxean hazitzeko modurik ez zutelako, Nafarroako Uitzira eraman zuten. Hantxe hazi zen, nekazari-giroan, hamazazpi urte zituela Xabierko jesuiten ikastetxera bidali zuten arte. Han bi urte egin zituen ikasten. 1907an Loiolara joan zen jesuita-ikasketak egitera. 1910ean Burgosen jarraitu zuen ikasten. Urte hauetan jaso zuen formazioari esker Grezia eta Erromako klasikoak ondo ezagutu zituen. 1912an Burgosko Oñara joan zen eta han 1915 arte egon zen Filosofia ikasten. Jesulagunek ikasketa hauek burutu ondoren hiru urte igaro ohi zituzten euren ikastetxe batean hezkuntza-lanetan. Orixeren kasuan aldi hori sei urtekoa izan zen. Nagusiekin zituen arazoen ondorioa zen itxuraz luzapen hori. 1923an, harreman txar horien ondorioz, Lagunditik egotzi egin zuten. Ordurako argitaratuak zituen lan batzuk Jesusen Biotzaren Deya eta RIEV aldizkarietan.\nGerra aurrean Euskaltzaindian eta Euzkadi egunkarian\nJesusen Lagunditik irten zenean Bilbora joan zen. Han 1931 arte jardun zen lanean, lehenbizi, 1928 arte Euskaltzaindian Azkueri laguntzen eta ondoren Euzkadi egunkariaren euskarazko atalaren arduradun gisa, lan hura egiten ari zen Kirikiño zendu zenetik aurrera. 1927az geroztik kolaboratzailea zen egunkari honetan, batez ere erdaraz, euskarari eta literaturari buruzko gaietan. Kirikiño hil zenean euskarazko atalaz arduratu zen. Kritika literario asko egin zituen egunkari hartan.\nDenbora hartan hiru liburu argitaratu zituen Orixek Tormes?ko itsu-mutilla (1929), Mireio (1930) eta Santa Kruz Apaiza (1929). Lehenbiziko biak itzulpenak dira. Tormes?ko itsu-mutillaren kasuan Orixeren pentsakera kontserbadorea nabarmen agertzen da, zeren eta jatorrizko testuan gordintxoak iruditzen zitzaizkion pasarteak ezabatu edo guztiz aldatu egin baitzituen. Mireio itzultzeko proposamena adiskidea zuen Lauaxeta olerkariak egin zion. Santa Kruz Apaiza, berriz, eleberri antzera idatzitako biografia bat da, karlistaldietan gerrillari ibili zen apaizaz.\n1931an Euskaltzaleak elkarteak poema epiko nazional bat egiteko eskatu zion. Lan hori buruzteko Orexara joan zen bizitzera. Hantxe ondu zuen Euskaldunak, baserri-giroko Euskal Herri tradizionalaren goresmenezko poema epiko-folklorikoa. Gerra piztu zenerako bukatua zeukan arren, ez zen argitaratu ahal izan 1950 arte. 1934an Barne-muinetan poema mistikoa argitaratu zuen.\nGerrakoan atxilotuta Iruñeko San Kristobalgo gotorlekuan sei hilabete eduki zuten. Handik irten ondoren, 1938an berriz atxilotzera joan ziztzaizkion, baina Ipar Euskal Herrira ihes egitea lortu zuen. Dozena bat urtetan zehar batetik bestera ibili zen han: aurrena Lapurdiko Donibane Lohizunen. Han bi urte zeramatzala II. Mundu-Gerrakoan alemanak sartu zirenean Gurs-eko kontzentrazio-zelaian hiru hilabete eta erdi egon zen.\nAskatu zutenean Landesetako Saubion-en hiru urte egin zituen eta Biarnoko Betharram-en beste hiru, Nafarroa Behereko Bidarrain bi urte eta berriro Donibane Lohizunen 1950 arte. Iparraldean egon zen denbora honetan, enkarguz, Urte Guziko Meza-Bezperak itzuli zuen.\n1950ean Amerikara joaten da. Jokin Zaitegik, Euzko Gogoa aldizkaria eramaten laguntzeko, Guatemalara deitzen dio. Han, ordea, gauzak zailak daude. Diru-arazo larriak dituzte. Sei hilabete igaro orduko, Zaitegik El Salvador-eko Zaragoza herrian dituen adiskide aberats batzuen etxean bizilekua eta mantenua segurtatzen dizkio. Hantxe bizi izan zen 1954 arte eta bertan euskaratu zituen San Agustin-en Aitorkizunak.\nAndima Ibinagabeitia, Jokin Zaitegi eta Nikolas Ormaetxea "Orixe" Guatemalan 1954an.\n1954an Hego Euskal Herrira itzuli zen Orixe. Lazkaoko beneditarren konbentuan jarri zen bizi izaten. Zahartuta, gaixorik eta bera erbestean bizi izan zen denboran asko aldatu zen Euskal Herria arrotz ikusten zuela aurkitzen zen. Halere, bazuen oraindik lanerako gogorik. Azken urte hauetan idatzi zuen Jainkoaren bila.\nAzken urteak batera eta bestera ibili zen berriro: Lazkaotik Tolosara, handik Orexara, eta 1958tik 1961ean hil arte iloba zuen Jose Mari Aranalde apaizarekin, lehenbizi Araman eta azkenean Añorgan.


Mundua olatu gainean — Gaztezulo\nMundua olatu gainean https://www.gaztezulo.eus/albisteak/mundua-olatu-gainean https://www.gaztezulo.eus/@@site-logo/logoa.png\nTxapelketak bakarka jokatzen dira, baina talde edo selekzioen sailkapenak ere egiten dira, horietako kideek lortutako emaitzak batuta. Bi kategoria daude: piragua laburrekoa edo HP (High Performance) eta piragua luzekoa edo IC (International Classic). 15 eta 20 minutuko txandak dituzten kanporaketak lehiatzen dira lehendabizi, horietan lau palistak parte hartzen dute, eta bi hoberenak sailkatzen dira. Partaideek txanda bakoitzean hamar olatu bitarte hartu ditzakete, eta bi olaturik onenetan lortutako puntuazioa hartzen da kontutan. Olatuaren neurri eta luzeraren, palistaren estiloaren eta olatuaren unerik zailenean egindako maniobren arabera banatzen dira puntuak, batetik hamarrera. Zurriola CupEuskal Herrian lehiatzen diren txapelketen artean azkena urrian egin berri den Donostiako Zurriola Cup txapelketa izan da. Urtetik urtera hazten ari den txapelketa da, bai parte-hartzaile kopuruan, iaz 38 lagunek parte hartu zuten eta aurten 66 izan dira, baina baita estatusean ere. Julen Arrizabalaga Euskal Selekzioko kide eta Zurriola Cupeko antolatzailearen hitzetan, "txapelketa hau inguruko erreferente bilakatzea eta urtetik urtera kalitatea eta parte-hartzea handitzea" dituzte helburu.Helburu horiek erdiesteko bidean, aurtengo edizioa berezia izan da. Euskal zirkuituko hirugarren eta azkenaurreko froga izateaz gain, Gipuzkoako Txapelketako eta Iberiar Kopako bigarren froga ere izan da, eta, ondorioz, Euskal Herriko kayak surflariez gain, lehen aldiz, Espainia, Frantzia eta Portugalekoek ere parte hartu dute.\n"Gaur egun, 50 bat federatu ditugu Euskal Herrian, eta urtetik urtera gero eta lagun gehiago ari dira gure selekzioan inplikatzen", dio Arrizabalagak. Selekzioa osatzen duten taldeak, espero zitekeen bezala, Bizkaian eta Gipuzkoan daude. Bizkaian Barrikako, Mundakako, Baikoko Itxasondo eta Lekeitioko Dzanga taldeak daude, eta Gipuzkoan Zarauzko Hondar Kayak eta Donostiako Real Club Náutico, Club Atlético eta Real Club de Tenis.\nUrtetik urtera gero eta gehiago dira Euskal Herrian kayak surfera gerturatzen ari diren kirolariak, eta joera hori indartzen joateko asmoa dute Euskal Selekziotik. Horretarako, Julen Arrizabalagaren ustez, "gaztetxoak entrenatzen dituzten klub gehiago sortzea eta euskal zirkuituko proben garapena sustatzea" lirateke lehentasunak.\nEdu Etxeberria Munduko kayak surf txapelduna\n"Mundu mailan kayak surfaren erreferentziazko taldea gara"\nHamar urte zituenean hasi zen Edu Etxeberria (1973, Donostia) Kontxako hondartzan piraguarekin olatuetan jolasten. 2005ean parte hartu zuen lehen aldiz Costa Rican egin zen Munduko Txapelketan, eta azken bost edizioetatik lautan munduko onena izan da HP kategorian.\nAzken urteetan Euskal Herriko Kayak Surf Selekzioak ez du aurkaririk.\nHala da, 2007, 2011, 2013 eta 2015ean txapeldunak izan gara; 2009a izan zen salbuespena, ordukoa Ingalaterrak irabazi zuen. Sariak irabaztea polita da, baina horren atzean dagoen lan izugarria hartu behar da kontutan: entrenamenduak, antolakuntza eta bilerak.\nEuskal Herrian ere antolatu zenuten Munduko txapelketa bat.\nBai, 2007an Mundakan antolatu zuten Mundakako eta Bakioko Itxasondo taldeek. Hitzordu ikusgarria izan zen, parte-hartze handia izan zen eta palistek sekulako maila erakutsi zuten.\nZuretzat zen izan dira urteotako erronkarik garrantzitsuenak?\n2007ko Mundu Txapelketa izan zen erronkarik handiena. 2005ean, lehiatu nintzen lehen aldian, mundu guztiko palisten maila baloratzeko aukera izan nuen. Zein maila zegoen ezagututa, Euskal Herriko hainbat esparru eta modalitatetan ari zen jendea biltzea erabaki genuen, 2007ko txapelketan talde lehiakorra aurkeztu ahal izateko.\nLortu zenuten talde lehaikorra izatea, txapeldunak izan baitzineten. Nola gogoratzen duzu?\nGainontzeko selekzio guztien harridurarako irabazi genuen. Baina zailena ez zen irabaztea izan, aurrerantzean maila berdina mantentzea baizik. Oinarrizko lana eta iraunkortasuna lehenetsi genituen, eta 2009ko Munduko Txapelketan irabazi ez arren, indarra hartu genuen hurrengoetarako. Era berean, azpimarratu nahiko nuke RC Náutico eta gainontzeko kluben lana, mundu mailako kayak surflaririk onenen sehaska izan baitira, eta Euskal Herriko Piraguismo Federazioarekin ere sekulako elkarlana egiten dute.\nSelekzio gisa garaile izan zarete azken urteotan, baina bakarkako txapelketetan ere emaitza bikainak izan dituzue, baita zuk zeuk ere.\nEgia esan emaitza onak izan ditut azken urteetan, eta pertsonalki izan dudan erronkarik handiena maila hori mantentzea izan da.\nAmaitzeko, nola baloratzen duzu gaur egun Kayak Sufak Euskal Herrian bizi duen egoera?\nMomentu oso onean gaude. Emaitzak gure alde daude, eta mundu mailan kayak surfaren erreferentziazko taldea bilakatu gara, ez soilik emaitzei dagokienez, baita antolakuntzari eta garapenari dagokionez ere. Gero eta jende gehiago ari da kayak surfera gerturatzen, giro onean ondo pasatzeko aukera aurkitzen baitute.


Hitzarmen probintziala adostea nahi dute - Tolosaldea - Tolosaldeko ataria\nHitzarmen probintziala adostea nahi dute\nTolosaldeko Ataria 2019-06-27 19:58\nAsteazkenean hasi zuten greba grafikagintza sektoreko langileek. Borrokan jarraituko dute, adostasunera heldu arte.\nLaugarren greba eguna dute, gaur, papergintza sektoreko langileek, eta bigarrena, berriz, grafikagintza sektorekoek. ELA, LAB eta CCOO sindikatuek deituta eta bi sektoreetako langileak bateratuta, manifestazioa egin dute, eguerdian, Trianguloa plazatik abiatuta.\n«Lehen egunean bezala, borrokan jarraitzen dugu», aldarrikatu zdute. «Produkzioa guztiz geldirik dago, eta langileria izugarrizko babesa ematen ari da. Argi dago beraz, guk egiten dugula hitzarmen probintzialaren aldeko apustua, eta ez patronalak». Azken horiek lehen bezala jarraitzen dutela salatzen dute, «harrokeriaz, zurrun, eta negoziatzeko inolako asmorik gabe».\nLanuztearen aurretik, greba egun bakoitzak enpresaren etorkizuna jokoan jarriko zuela azaldu zieten enpresatik. «Orain, ordea, badirudi baldintza horrek ez diela inolako minik egiten. Hori gezurra da. Enpresek euren azpijokoak martxan jarriko dituzte lasai eta kezkarik gabe daudela sinistarazteko. Baina, hori ez da horrela; Arduratuta eta larrituta daude».\nEnpresen artean uneoro hizketan jarraitzen dutela azpimarratzen dute, «interesak adostu gabe». Bestetik, negoziaketek iraun bitartean, langileek berdin jarraituko dutela nabarmendu dute, «borrokan eta mobilizazioetan segiko dugu, enpresak adostasun batera heldu daitezen, Negoziazio Mahaian eser daitezen, eta benetako testuinguruan eta egoeran behingoz jar daitezen. Ez digute ezer oparituko eta borroka eginez lortu beharko dugu».


2020-01-17 - Goierriko Hitza : Goierriko Hitza\nZahar egoitzetako hitzarmena negoziatzeko bilera atzeratu egin dute patronalak eskatuta\nLan Harremanen Kontseiluaren egoitzaren aurrean elkarretaratzea egin dute langileek. Datorren urtarrilaren 24ra atzeratu dute bilera.\nTxapelaren jatorriaren bila, Goierrira\n'Gure Kasa' telebista saioko Miren Arzallus Ormaiztegin eta Zaldibian izan da, txapelaren inguruko erreportajea egiten; bertako hainbat lagunekin hitz egin du, txapelaren eta zapiaren gainean.\nIragana ulertuta, etorkizunera\nLegorretako herritarren bizimodu ohiturak bildu dituzte 'Ez zela kajoi batean gordetzekoa' liburuan. Maria Josefa Lasa izan da proiektuaren sustatzaile nagusia.\nZazpi sorkuntza edangarri Goierrin sagardotegietan\nSagar urte oparoak lehengaitan gabeziarik ez du ekarri aurten. Oro har, azukre natural asko izateak, alkohol gehiagoko sagardoa sortu du. Goierrin txotxa irekitzeko falta diren sagardotegiak gaur hasiko dira.\nBIDEOA: Txotx denboraldiaren irekiera Goierrin\nOstadar dantza taldea inauterietako dantzak prestatzen hasiko da\nOtsailaren 22 goizean egingo dute euskal inauteri herrikoia.\n«Garrantzitsuena bezeroen edertasuna azalera ateratzea da»\nGorane Dominguezen (Urretxu, 1983) Stylo Hair&Beauty ile-apaindegiak Goierri garaiari dagokion '10 Bitxiak' aitorpena lortu du. Gipuzkoako Bazkundeak ematen duen saria da.\nEneko Dorronsoro ataundarrak bakarkako diskoa grabatu du Fredi Pelaezekin batera; gaur zortzi aurkeztuko dute, Ataungo Barandiaran Museoan\n'Turuleka Oiloa' eta '1917' Usurbe Antzokian\nAsteburuan bi filma eskainiko dituzte Usurbe Antzokian: 'Turuleka Oiloa', euskaraz, haurrentzat; eta '1917'.\nBeasainek Portugaleteren aurka jokatuko du bihar\nLoinatzen jokatuko du, 17:00etan. Ikusi gainerako taldeen partiden karteldegia.\nUrtarrilaren 31ra arte egongo da zabalik Trukegunea\nUdaletxeko arkupean dago gunea.\nLiderrari aurre egiteko zaleen babesa eskatu du Ampo Ordiziak\nBurgosen lortutako garaipenaren ondotik, partida garrantzitsua dute bihar ordiziarrek, Alcobendas liderra hartuko baitute Altamiran. Zaleen babesa eskatu dute taldeak eta jokalariek.\nTxilibutxofek neguko irteera antolatu du otsailaren 7tik 9ra\nArrrate Arbiza (Australian bizi den ordiziarra)\nAustralian bizi da Arrate Arbiza ordiziarra duela sei urtetik. Suteak Sidneytik 100 kilometrora badituzte ere, azken hilabetean kea eta errautsa nabari dute. Neurriak hartu behar izan dituzte.


Euskadiko delegazio bat Eskozian izan da Interreg Europe fundazioaren TITTAN proiektuaren harira - Kronikgune\nEuskadiko delegazio bat Eskozian izan da Interreg Europe fundazioaren TITTAN proiektuaren harira\nApirilaren 29an eta 30ean, Osakidetza eta Kronikgune Glasgowko Strathclyde Unibertsitatean izan dira BIOEF fundazioarekin batera.\nBisita hori Interreg Europe fundazioaren TITTAN (Translation, Innovation & Technology Transfer in Ageing Network) proiektuaren 2019-2020 ekintza-planeko jardueretako bat da. TITTANek bi helburu ditu: batetik, osasun-sistemen kalitatea hobetzea, irtenbide berritzaileak garatuta; eta, bestetik, biztanleriaren zahartze aktiboa eta osasuntsua sustatzea. Berrikuntza+Ikerketa+Osasuna Euskal Fundazioa (BIOEF) Europako partzuergoko kidea da, beste sei kiderekin batera. Kronikgune eta Osakidetza haren interes-taldekoak dira.\nProiektuaren lehenengo fasean, parte hartu duten eskualdeetako ezagutza eta esperientziak trukatu dira (jardunbide egokiak, ekimenak, tresnak eta zerbitzuak). 2018. urtearen amaieran proiektuaren bigarren fasea hasi zen, eta, fase horretan, eskualde bakoitzeko 2019-2020 aldirako ekintza-plana gauzatzea izan da ardatz.\nBigarren fase horren barruan, Euskadik irtenbide berritzaile bat garatu nahi du herritarrak ahalduntzeko. Aipatzekoa da gaur egun Osakidetzak hainbat tresna eta programa hezitzaile dituela gaixoak eta zaintzaileak ahalduntzeko. Horren adibide ditugu Osasun Eskola edo Paziente Bizia, zeinek informazioa, nork bere burua zaintzeko baliabideak eta bizimodu osasuntsuagoa izateko aldaketak eskaintzen baitituzte.\nEskoziara egindako bisitari esker, sakon ezagutu da Living it up tresna, 2016an Eskoziako gobernuak ezarritakoa. Gaixotasun kronikoren bat duten 55 urtetik gorakoei zuzenduta dago plataforma, eta bi ardatz nagusi izan ditu: batetik, jendea gaitzea bere osasuna eta ongizatea zaintzeko; eta, bestetik, pertsona horiek beren komunitateekin eta arreta ematen dietenekin harremanetan egotea.\nEskoziaren esperientzia ezagututa, Euskadik hobeto zehaztu ahal izango du zein izango diren hurrengo urratsak gaixoak eta herritarrak ahalduntzeko estrategia eta irtenbide berritzaileak martxan jartzeari dagokionez.\nTITTANen aurreikusitako hurrengo jarduerak zein diren jakin nahi baldin baduzu, sar zaitez haren web-orrian: http://www.interregeurope.eu/tittan/\nThe TITTAN project has been co-funded (85%) by the European Regional Development Fund (ERDF) through the Interreg Europe Programme.\nBy kronikgune|2019-09-09T16:17:18+01:0010 May 2019|\nKronikgunek JADECARE proiektuaren poster bat aurkeztu du Geriatria Elkartearen Europako 17. Kongresuan\nEuropako Gatekeeper proiektua: Europan nagusi diren gaixotasun kronikoen kudeaketa hobetzeko irtenbide teknologikoak\nKronikgunek Deusto Bussiness School Health-ek antolatutako “balioan oinarritutako eta pertsonan oinarritutako osasun-arreta” programan mintegia emango du\nKronikgunek Arreta Integratuari buruzko Ipar Amerikako 1. Konferentzian parte hartuko du\nKronikgunek aurkeztuko du JADECARE Ekintza Bateratua EHMA 2021ean


Hidrogenoaren euskal korridorea dagoeneko nazioartean “hidrogenoaren haran” moduan ezagutzen da | Donostia Sustainibility\nHidrogenoaren euskal korridorea dagoeneko nazioartean “hidrogenoaren haran” moduan ezagutzen da\nArturo Fernández Goyenecheak gaineratu zuenez, "Hidrogenoa funtsezkoa izango da energia berriztagarriak berrindartzeko. Sare elektrikotik bereiziko ditu eta aukera emango du frogatzeko elektrifikazioa ez dela deskarbonizatzeko modu bakarra, energia berriztagarriek ez dute soilik azken kontsumitzailearekin konektatuta egon behar bektore elektroiaren bidez (energia elektrikoa), baizik eta hidrogenoaren bektorea ere badagoela.\nHidrogenoa oso elementu interesgarria da masa unitateko energiaren ikuspegitik, baina dentsitate txikia duenez, hainbat zailtasun sortzen ditu bere kudeaketan. Oso ezegonkorra da, ez da erraza biltegiratzea, eta likidotuta egon arren, oso energia gutxi garraiatzen du. Kontuan hartu beharreko oinarria da, Arturo Fernandez Goyenechea Petronorreko berrikuntza kudeatzaileak azpimarratu duenez, UPV/EHUko Udako Ikastaroetako "Hidrogeno Berdearen Lasterketa: mugikortasunerako energia bektore berria" ikastaroan.\n“Hainbat erronka dakartza gasolindegi arrunten energia beharrei erantzungo dien zerbitzugune bat izateak. Askoz ere bolumen handiagoa, espazio handiagoa eta teknologia garestiagoa behar dira. Hau da, kostu handiagoa dauka. Teknologikoki prozesua oso aurreratuta dago, nahiz eta merkatzeko eskalako ekonomia behar izan, baina errealitate batekin talka egingo du: energia berriztagarrien defizitarekin".\nUne honetan Espainian ez da hidrogeno berderik ekoizten. Urtean 0,5 tona hidrogeno ekoizten dira eta % 95 gas naturala erabiliz, hau da, ez da hidrogeno berdea.\n"Aldaketa teknologikoaren ziklo batean gaude, eta Petronorren apustua lerrokatuta dago adituek hidrogenoaren ekonomia sendotzeko beharrezkotzat jotzen dituzten palankak behar bezala identifikatzearekin ". Hau da: laguntza politikak, eskalatzeko inbertsioa eta merkatua sortzea. Lehenik eta behin, herrialde deskarbonizatu, energetikoki jasangarri eta energia berriztagarrietan oinarritutako baten aldeko apustu irmoa egin behar da. Apustu hori argi dago bai Europan, bai Espainiako hidrogenoko bide orrian. "Hasierako inbertsioa behar da ekipamenduaren ekoizpena eskalatzeko (elektrolizagailuak, hidrogetegiak) eta, horrela, kostuak merkatzeko, baita azpiegitura sortzeko ere: hidroduktuak, zerbitzuguneak, etab. Hirugarren baldintza merkatu bat sortzea da, eta horretarako sortu da Hidrogenoaren Euskal Korridorea.\nArturo Fernández Goyenecheak gogorarazi du hasierako klusterrak sortzea gomendatzen dutela hidrogenoaren ekonomian adituak direnek, ahal dela hidrogeno kontsumitzaile handiak dauden kostaldeko eremuetan. Horrela hidrogeno-ekoizpen masiboa justifikatu daiteke, nazioarteko portu handi batetik gertu dagoelako, eta etorkizuneko merkatuekin sinergiak bilatu daitezke. Era berean, azpimarratu dute garrantzitsua dela gas azpiegitura handiak egotea hidro-oliobideen trantsizio progresiborako, eta garraioaren korridore handietan kokatuta egotea, hura eraldatu eta deskarbonizatzeko. "Petronorren, Aldundien eta Eusko Jaurlaritzaren apustua ez da oraingoa. EEErekin eta beste eragile batzuekin lan egin da Hidrogenoaren Harana sortzeko. Orain egiteko bultzada iritsi da. Pandemiak dena bizkortu du eta oso proiektu landua aurkezteko aprobetxatu dugu. H2Valleys plataforman Basque Hydrogen Corridor bezala onartu gaituzte.”\nOraindik bermerik ez badago ere, 2.800 milioi euroko inbertsioa dakarren proiektuak Europako Next Generationetik funtsak jasotzeko baldintza guztiei erantzuten die, eta Espainiako ETEak erakartzeko ibilbide orriaren irizpideei ere erantzuten die. Gure bertutea ez da soilik hidrogenoaren erabiltzaileak eta ekoizleak izatea, baizik eta kate teknologikoaren traktoreak ere izatea, enpresa txiki eta ertainekin batera industria-eredu deskarbonizatu batera igarotzeko.\nPetronorren findegiak kontsumitzaile eta ekoizle handia izateko egiten duen apustua da beste ekimen batzuei bide ematen diena. Bilboko portua dugu, bere deskarbonizazio-planekin. Europako Batzordeak oso ondo konektatutako eta aintzatetsitako portu estrategikoa da, TEN-T Atlantikoko korridorearen barruan dagoena. Enagaseko gasbideek Estatuarekin lotzen dute; trenbideak Pancorboko irteerarekin lotzen du, eta errepidez Frantziarekin lotzeko garraio-bideetan kokatzen da.\nEspainia nekez izango da hidrogenoaren esportatzaile energia berriztagarrien hazkunde esponentzialik gabe.\nArturo Fernández Goyenecheak kalkuluak egin ditu aukera hori baztertzeko. 2017an, Espainian energiaren azken kontsumoaren % 7 soilik zen berriztagarria. Elektrizitate azken energia-kontsumoari buruz hitz egiten badugu, energia-kontsumo osoaren % 25 baino txikiagoa zen, eta horretarik, % 35 inguru berriztagarria. 2021-2030 PNIECen (Plan Nacional de Energía y Clima) kalkuluetan, energia-eraginkortasunaren aldeko apustu garbia egiten bada, kasurik onenean energiaren azken kontsumoan energia berriztagarrien % 20 lortuko litzateke. % 20 hori esportatzeko erabiliko al da? Nola esportatuko ditu energia berriztagarriak Espainiak gure nahia azken kontsumoaren %20 energia berriztagarria izatea bada bakarrik? “Trantsizio energetikoa uste duguna baino erronka handiagoa da. Energia berriztagarriak zabaltzeko baliabide guztiak gaitu behar ditugu, eta sare elektrikoaren eta biltegiratzearen arazoak ditugu. Bertan hidrogenoak zeregin garrantzitsua izango du, energia berriztagarria gas-sareetan modu masiboan biltzeko aukera emango duelako eta energia berriztagarrien aldeko asmo handiko apustua egiteko aukera emango duelako."\nArturo Fernandez Goyenecheak oso argi esan du: "Munduko energia-kontsumoak izugarriak dira eta beste mota bateko arazoak alde batera uzten dira." Gutako bakoitzak gero eta gehiago kontsumitzen dugu, eta munduan gero eta pertsona gehiago gara. Munduko energia-sistemak, berriztagarria izan nahi badu, kontsumoei buruzko hausnarketa behar du. Arazoaren tamainaz jabetu behar dugu".\n"Kontsumoa murrizteko beharra publikoki adierazten dugu, baina ez dugu indibidualizatzen. Arazoa eraginkortasunaren arlora eramaten dugu, eta hori egokia den arren" kontsumitu beharko ez genukeen energia asko dago, edo behintzat hobeto aprobetxatu beharko genukeena. "Efizientziak eta energia aurrezteak askoz ahalmen handiagoa du CO2 isuriak murrizteko, belaunaldi berriko instalazio berriztagarriek baino"\nEraginkortasunean maximoa lortu arte, energia berriztagarriek bidea erakutsiko dute. Bi errealitate horiek paraleloan joan behar dute, baina efizientzia eta aurrezpena parametro kolektiboetatik bakarrik jorratzen dira, hala nola mugikortasunean edo etxebizitzen efizientzia energetikoan, baina inoiz ez da lantzen banakako eguneroko energia-kontsumoari buruzko kontzientziazioa. "Sistemari egiten diogun ekarpena identifikatu beharko dugun eguna iritsiko da". Interneteko bilaketa bat egiten dugun bakoitzean edo WhatsApp bat bidaltzean pentsatu beharko genuke horrek dakarren kontsumo basatiari buruz. Ez dugu hori kontuan hartzen.\nEz dago zalantzarik eraldaketa energetiko bati lotuta gaudela. Jauzi esponentzial batean gaude. Inbertitzaile talde handiek dagoeneko proiektu ekonomikoak justifikatuta ikusten dituzte, eredu jasangarriekin lotuta badaude bakarrik. Gaur egungo epai judizialak edo enpresa handien administrazio-kontseiluetako aldaketak ia pentsaezinak ziren duela hamarkada bat.\n"Petrolio konpainia handiek betebehar moral edo legal batengatik ez ezik, merkatu errealitate batengatik ere jarduten dute"\nArturo Fernandez Goyenecheak, kudeatzaile berritzaile gisa, gogorarazi du Petronor aspalditik ari dela hidrogenoaren jarraipena egiten, lehenik kontsumitzaile handi gisa, eta gero deskarbonizazio eskakizun berriei erantzunez, barne apustu gisa. Arazoa? Hidrogeno berdea lortzeko elektrolisi-prozesuak energia kopuru handiak eskatzen ditu, eta ez dago horrenbesteko energia berriztagarririk. Prezioarengatik ez da aukera lehiakorra gaur egun.\n"XX. mendea giza eskubideen mendea izan bazen, XXI.ak naturaren eskubideen mendea izan behar du"\nBiomimesia (bio = bizitza, mimesis = imitazioa) tekno-zientzia gisa garatzen ari da. Aristotelesek eta Platonek jada planteamendu biomimetikoak... Más información


Fronte popularra testuinguru | Historia | Xuletas, chuletas para exámenes, apuntes y trabajos\nFronte popularra testuinguru\nEscrito el 7 de Noviembre de 2019 en vasco con un tamaño de 5,79 KB\nFRONTE POPULARRA (1936 - Otsaila-Ekaina)\n1936ko hauteskundeetan Fronte Popularrak irabazi zuen (Koalizioa: UGT, PSOE, POUM, gazte sozialistak, errepublikarrak, PCE) eta errepublikako gobernuburu eta estatuburu bezala Azaña ezkertiarra aukeratu zuten. Koalizio honek hainbat helburu zituen: 1931ko konstituzioa mantentzea, nekazarien egoera hobetzea, Falangea ilegalizatzea, Kataluniako estatutua berrezartzea eta aldi berean beste estatutuak bideratzea, eta azkenik, eskuinekoak preso hartu zituzten ezkertiarrak amnistiatzea.\nUrte horietan giro oso nahasia zen, istilu eta enfrentamendu ugarirekin: grebak egon ziren eta ejerzitoan egoneza (ezketiarren arrakasta onartzen ez zutelako). Gainera, elizak erasotuak izan ziren. Eskumakoek ez zuten onartzen ezkertiarren garaipena, eta horregatik eman zuten estatu kolpea.\nGiro tentso horretan eskuinekoek Castillo teniente ezkertiarra akabatu zuten eta erantzun moduan ezkertiarrek Calvo Sotelo talde eskuinekoa hil zuten. Hori dela eta, gero eta garbiago zegoen gizartea banatuta zegoela, hau da, polarizazioa garbia zen Espainian: aberatsak eta pobreak\nerrepublikarrak eta monarkikoak;\nateo agnostiko eta katolikoak; eskuinekoak eta ezkertiarrak\nautonomien aldekoak eta zentralistak .\nGuzti horri gehitu behar zaio ejerzito barruan konspirazioa (ezkutuan antolatzea ekintzarenbat, baten\nbatzuen aurka) martxan zegoela, beraz, hainbat militar estatu golpea prestatzen ari ziren, hauen artean\ngobernu ezkertiarrak kide hauek sakabanatu zituen: Queipo del Llano (Valentziara), Sanjurjo (Portugalera), Mola (Nafarroara), Goded (Balearretara), Franco (Canariasetara)\nBestalde, 1936ko uztailaren 17an Marruekosen altxamendua (estatu kolpea) burutu zen, Francok gidatua. Egun bat beranduago penintsulara zabaldu zen eta armatutako soldaduak kalera irten ziren gobernuaren kontra. Estatu kolpea ez zen momentuan isilarazi, beraz arrakasta izan zuen, izan ere, enfrentamendu zuzena ekarri zuen: 36ko Gerra Zibila (39an amaitua) Horrela, frankisten bandoak irabaziz, Espainiako II.Errepublikari amaiera eman zitzaion eta diktadura hasi zen.


Livry (Nièvre) - Wikipedia, entziklopedia askea.\nChâteau-sur-Allier, Saint-Léopardin-d'Augy, Le Veurdre, Mornay-sur-Allier, Chantenay-Saint-Imbert, Langeron eta Saint-Pierre-le-Moûtier\n344 (%49.1) 356 (%50.9)\nLivry Frantziako udalerria da, Nièvre departamenduan dagoena, Borgoina-Franche-Comté eskualdean. 2013an 684 biztanle zituen.\n2007an Livry udalerrian erroldatutako biztanleak 684 ziren. Familiak 280 ziren, horien artean 86 pertsona bakarrekoak ziren (33 bakarrik bizi ziren gizonak eta 53 bakarrik bizi ziren emakumeak), 93 seme-alabarik gabeko familiak ziren, 81 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 462 etxebizitza zeuden, 296 familiaren etxebizitza nagusia ziren, 107 bigarren erresidentzia ziren eta 59 hutsik zeuden. 461 etxeak ziren eta 1apartamentu bat zen. 296 etxebizitza nagusietatik 232 bere jabearen bizilekua ziren, 52 alokairuan okupaturik zeuden eta 12 doan lagata zeuden; 21 etxek bi gela zituzten, 68 etxek hiru zituzten, 86 etxek lau zituzten eta 120 etxek bost zituzten. 252 etxek euren parking plaza propioa zuten azpian. 123 etxetan ibilgailu bat zegoen eta 137 etxetan bat baino gehiago zituzten.\nLivry udalerriko biztanleria-piramidea 2009an .\n2007an lan egiteko adina zuten pertsonak 413 ziren, horien artean 286 aktiboak ziren eta 127 inaktiboak ziren. 286 pertsona aktiboetatik 239 lanean zeuden (142 gizon eta 97 emakume) eta 46 langabezian zeuden (27 gizon eta 19 emakume). 127 pertsona inaktiboetatik 55 erretiraturik zeuden, 26 ikasten zeuden eta 46 "bestelako inaktibo" gisa sailkaturik zeuden.\n2009an Livry udalerrian 302 unitate fiskal zeuden, 683,5 pertsonek osaturik. Pertsona bakoitzeko diru-sarrera fiskalaren mediana urteko 15.885 euro zen.\n2007an zeuden 15 komertzioetatik, 2 erauzte enpresak ziren, 1 janari enpresa zen, 3 bestelako produktu industrialen fabrikazioko enpresak ziren, 2 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 2 ostalaritza eta jatetxe enpresak ziren, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 posta bulegoa zen, 1 margolaria, 1 iturgina eta 2 jatetxeak.\n2000. urtean Livry udalerrian 29 nekazaritza-ustiategi zeuden, 1.540 hektarea erabiltzen.\nLe Veurdre (3,4 km)\nChâteau-sur-Allier (3,7 km)\nSaint-Pierre-le-Moûtier (3,8 km)\nLangeron (4,0 km)\nMornay-sur-Allier (6,1 km)\nNeure (7,8 km)\nMultimedia: Livry (Nièvre)\nBNF: 152664093 (data)


Amurriok “Euskaraldia 11 Egun Euskaraz” programa gauzatuko du azaroaren 23tik abenduaren 3ra | HAUXE DA AMURRIO\nProgramaren erronka da hamaika egunez euskaraz hitz egitea. Kanpaina honen oinarria ahalik eta amurrioar gehien euskaraz hitz egiteko edo entzuteko konpromisoa har dezaten aktibatzea da, horrela udalerrian euskararen erabilera sustatuta. Bi figura erabiliko dira horretarako; gutxienez 11 egun horietan euskaraz aritzeko konpromisoa hartzen dutenentzako “Ahobizi”-a, eta Euskaraldiak dirauen bitartean amurrioarrak eurekin euskaraz hitz egitera gonbidatuko dituen “Belarriprest”-a, ondoren hauek euskaraz edo gazteleraz erantzun arren.Egitasmo hau Amurrion, eskualdean eta Euskal Herri osoan garatuko da eta euskagintzako eragile ezberdinek, Udalek, Aldundiek eta Euskao Jaurlaritzak dinamizatuta dago. Amurrion kanpaina dinamizatzeko zortzikotea eratuko da eta eskualde mailako hamaikako bat.\nEuskal Herri mailan kanpaina koordinatzen duen organoak (Euskara Elkarteen Topagunea Federazioak eta Eusko Jaurlaritzaren lidergopean), bere aldetik, baliabide ezberdinak eskuragarri jarriko ditu: komunikazio material eta euskarri ezberdinak, abesti bat egitea, web orri baten kudeaketa eta mantenua, formazio ikastaroak etab. Amurrioaren eta Aiara eskualdeko gaineko udalerrien kasuan, iaz bezala, dinamizazio eta koodinazio zereginak “Aiaraldeko Euskalgintzaren Kontseilua”-k gauzatuko ditu. 40 eragile euskaltzaletik gorak osatzen dute aipatu kontseilua, Aiara eskualdeko hezkuntza eta elkartegintzako eragileak eta aurrez agertutako “Topagunea” Federazioaren bazkidea da. +Info: www.euskaraldia.eus.\nEUSKARALDIA 11 EGUN EUSKARAZ HELBURUAK\n* Hizkuntza ohiturak aldatzeko eta euskararen erabilera sustatzeko urratsak ematea.\n* Euskalgintzako eragileak aktibatzea bai toki mailan eta baita eskualde mailan ere.\n* Mota guztietako entitateek euskaraz bizitzea ahalbideratuko duten babes neurriak hartzeko erraztasunak eskaintzea.\n* Kanpaina bukatutakoan, emandako urrats berriak eta sortutako harreman berriak mantetzea.\n* Euskaltzale helduak aktibatzea eta prestatzea bere egunerokoan euskaraz aritu daitezen.